cyanic-selkie/wikianc huggingface dataset:
ಬಕೆಟ್‌ಹೆಡ್‌
1999–2004: ಹೊಸ ವಾದ್ಯ-ವೃಂದಗಳು, ಗನ್ಸ್ N' ರೋಸಸ್, ಮತ್ತು ಸಾರ್ವಜನಿಕ ಮನ್ನಣೆ
ನಂತರ 2003ರಲ್ಲಿ ಬಕೆಟ್‌ಹೆಡ್‌ ಆತನ ಹತ್ತನೇ ಸ್ಟುಡಿಯೊ ಆಲ್ಬಂ ಆಗಿ ಆತನ ಮೊದಲ ಬಕೆಟ್‌ಹೆಡ್‌ಲ್ಯಾಂಡ್ ‌ನ ಉತ್ತರ ಭಾಗವನ್ನು ಬಿಡುಗಡೆಗೊಳಿಸಿದನು, ಅದನು ಬಕೆಟ್‌ಹೆಡ್‌ಲ್ಯಾಂಡ್ 2 ಎಂದು ಕರೆದನು. ನಟ ವಿಗ್ಗೊ ಮಾರ್ಟೆನ್ಸನ್‌ ಒಂದಿಗೆ ಆತನು ಪ್ಯಾಂಡೆಮೋನಿಯಂಫ್ರೋಮಮೇರಿಕ ಹಾಗೂ ತನಟಾಪ್ಸಿಸ್‌ ವಾದ್ಯ-ವೃಂದದೊಂದಿಗೆ ಅದರ ಎರಡನೇ ಬಿಡುಗಡೆ ಆಕ್ಸಿಯಾಲಜಿ ಯನ್ನು ಪ್ರಕಟಿಸಿದನು.
2004ರ ಮಾರ್ಚ್‌ನಲ್ಲಿ ಬಕೆಟ್‌ಹೆಡ್‌ ಗನ್ಸ್ N' ರೋಸಸ್ಅನ್ನು ಬಿಟ್ಟುಬಿಟ್ಟನು. ಆತನ ವ್ಯವಸ್ಥಾಪಕನ ಪ್ರಕಾರ, "ಗನ್ಸ್" ಒಂದು ಆಲ್ಬಂ ಅಥವಾ ಪ್ರವಾಸವನ್ನು ಪೂರ್ಣಗೊಳಿಸಲು ಅಸಮರ್ಥವಾದುದು ಇದಕ್ಕೆ ಕಾರಣವಾಗಿದೆ.
ಬಕೆಟ್‌ಹೆಡ್‌ ಬಿಟ್ಟುಹೋದ ನಂತರದ ಗನ್ಸ್ N' ರೋಸಸ್‌ನ ಪ್ರತಿಕ್ರಿಯೆ ಈ ಕೆಳಗಿನಂತಿತ್ತು:
ಅಲ್ಲಿಂದೀಚಿಗೆ ಸಂಗೀತ ಸಮುದಾಯಗಳಲ್ಲಿನ ಆತನ ಅಭಿಮಾನಿ ವರ್ಗವು ದೃಢವಾಗಿ ಹೆಚ್ಚಾಯಿತು. ಆತನು ಸಾಧಾರಣವಾಗಿ ರಾಷ್ಟ್ರದಾದ್ಯಂತದ ಉತ್ಸವಗಳಲ್ಲಿ ಮತ್ತು ಕ್ಲಬ್‌ಗಳಲ್ಲಿ ಪ್ರದರ್ಶನ ನಡೆಸಿಕೊಡುತ್ತಾನೆ ಹಾಗೂ ವಿಶಿಷ್ಟ ಪ್ರದರ್ಶಕನಾಗಿ ಪ್ರವಾಸಗಳನ್ನೂ ಮಾಡುತ್ತಾನೆ.
2004ರ ವರ್ಷದಲ್ಲಿ ಮೂರು ಹೊಸ ಸ್ಟುಡಿಯೊ ಆಲ್ಬಂಗಳು ಬಿಡುಗಡೆಗೊಂಡವು: ಐಲ್ಯಾಂಡ್ ಆಫ್ ಲೋಸ್ಟ್ ಮೈಂಡ್ಸ್‌, ಆತನ ಮೊದಲ ಪ್ರವಾಸಕ್ಕೆ-ಮೀಸಲಾದ ಆಲ್ಬಂ ಆಗಿದೆ, ಇದು ನಂತರ TDRS ಮ್ಯೂಸಿಕ್‌ನಿಂದ ಪಾಪ್ಯುಲೇಶನ್ ಓವರ್‌ರೈಡ್‌ ಆಗಿ ಪುನಃ-ಬಿಡುಗಡೆಗೊಂಡಿತು, ಡಿಕರ್ಸನ್ ಒಂದಿಗೆ ಮಾಡಿದ ಬ್ಲೂಸ್ ರಾಕ್ ಪ್ರವಾಸ; ಮತ್ತು ದಿ ಕುಕೂ ಕ್ಲಾಕ್ಸ್ ಆಫ್ ಹೆಲ್‌ , ಇದನ್ನು ಇದುವರೆಗಿನ ಅತ್ಯಂತ ಹೆಚ್ಚಿನ ಪ್ರಯತ್ನವೆಂದು ಪರಿಗಣಿಸಲಾಗಿದೆ. ನಂತರದ ಬಿಡುಗಡೆಯೆಂದರೆ "ಸ್ಪೋಕ್ಸ್ ಫಾರ್ ದಿ ವೀಲ್ ಆಫ್ ಟೋರ್ಮೆಂಟ್", ಇದಕ್ಕಾಗಿ ಸಿಡ್ ಗ್ಯಾರನ್ ಮತ್ತು ಎರಿಕ್ ಹೆನ್ರಿ ಹೈರೊನಿಮಸ್ ಬೋಸ್ಚ್‌ನ ಪ್ರಸಿದ್ಧ ಮೂರಂಕಣ ಚಿತ್ರದ ಆಧಾರದಲ್ಲಿ ಒಂದು ಸಂಗೀತ-ವೀಡಿಯೊವನ್ನು ಮಾಡಿದರು. ಬಕೆಟ್‌ಹೆಡ್‌ ಕಾರ್ನ್‌ಬಗ್ಸ್‌‌ನ ಎರಡು ಅಂತಿಮ ಆಲ್ಬಂಗಳನ್ನೂ ಧ್ವನಿಮುದ್ರಣ ಮಾಡಿದನು, ಬ್ರೈನ್ ಸರ್ಕಸ್‌ ಮತ್ತು ಡಾಂಕಿ ಟೌನ್‌. ಅಲ್ಲದೆ ಆತನು ವಿಗ್ಗೊ ಮಾರ್ಟೆನ್ಸನ್‌ ಒಂದಿಗೆ ಪ್ಲೀಸ್ ಟುಮಾರೊ ಅನ್ನು ಹಾಗೂ ಶಿನ್ ಟೆರೈ‌ ಒಂದಿಗೆ ಹೆವೆನ್ ಆಂಡ್ ಹೆಲ್‌ ಎಂಬ ಆಲ್ಬಂನ್ನು ಬಿಡುಗಡೆಗೊಳಿಸಿದನು. C2B3 ಸಹ ಅದರ ಏಕೈಕ ಆಲ್ಬಂ ದಿ ಬಿಗ್ ಐಬಾಲ್ ಇನ್ ದಿ ಸ್ಕೈ ಅನ್ನು ಬಿಡುಗಡೆಗೊಳಿಸಿತು ಮತ್ತು ಉತ್ತರ ಅಮೆರಿಕಾದಾದ್ಯಂತ ಪ್ರವಾಸ ಮಾಡಿತು.
ರಿವಾಲ್ವರ್ ಒಂದಿಗಿನ ಸಂದರ್ಶನದಲ್ಲಿ, ಓಜಿ ಓಸ್ಪರ್ನ್ ಆತನ ವಾದ್ಯ-ವೃಂದ ಓಜ್‌ಫೆಸ್ಟ್‌ನಲ್ಲಿ ಬಕೆಟ್‌ಹೆಡ್‌ಗೆ ಗಿಟಾರ್ ವಾದಿಸುವಂತೆ ಕೇಳಿದ್ದನೆಂದು ಹೇಳಿದ್ದಾನೆ. ಓಜಿ ಆತನನ್ನು ಭೇಟಿಯಾದ ನಂತರ ತನ್ನ ಅಭಿಪ್ರಾಯವನ್ನು ಬದಲಾಯಿಸಿಕೊಂಡನು ಹಾಗೂ ತಾನು ಹೇಳಿದ ಉಡುಗೆಯನ್ನು ತೊಡಲು ಬಕೆಟ್‌ಹೆಡ್‌ ತಯಾರಾಗಿಲ್ಲವೆಂಬುದನ್ನು ಮನಗಂಡನು, ಆತನು ಹೀಗೆ ಹೇಳಿದ್ದಾನೆ:
2005–2006: ಬಕೆಟ್‌ಹೆಡ್‌ ಆಂಡ್ ಫ್ರೆಂಡ್ಸ್‌
2005ರಲ್ಲಿ, ಬಕೆಟ್‌ಹೆಡ್‌ ಸರ್ಜ್ ಟ್ಯಾಂಕಿಯನ್‌‌ನ ಧ್ವನಿಮುದ್ರಣ ಲೇಬಲ್ ಸೆರ್ಜಿಕಲ್ ಸ್ಟ್ರೈಕ್‌ನ ಮೂಲಕ ಎಂಟರ್ ದಿ ಚಿಕನ್‌ ಎಂಬ ಒಂದು ಆಲ್ಬಂನ್ನು "ಬಕೆಟ್‌ಹೆಡ್‌ ಆಂಡ್ ಫ್ರೆಂಡ್ಸ್‌" ಆಗಿ ಬಿಡುಗಡೆಗೊಳಿಸಿದನು. ಆ ಆಲ್ಬಂ ಟ್ಯಾಂಕಿಯನ್, ಮ್ಯಾಕ್ಸಿಮಮ್ ಬಾಬ್ (ಡೆಲಿ ಕ್ರೀಪ್ಸ್‌‌ನ), ಡೆತ್ ಬೈ ಸ್ಟೀರಿಯೊದ ಗಾಯಕ ಎಫ್ರೆಮ್ ಶುಲ್ಜ್, ಬ್ಯಾಡ್ ಆಸಿಡ್ ಟ್ರಿಪ್ ಮತ್ತು ಇತರರನ್ನು ಒಳಗೊಂಡಿದೆ. ಇದು ಹೆಚ್ಚು ಸಾಂಪ್ರದಾಯಿಕ ಹಾಡು ರಚನೆಗಳು ಮತ್ತು ಬಕೆಟ್‌ಹೆಡ್‌ನ ಗಿಟಾರ್ ಕೌಶಲಗಳಿಂದಾಗಿ ಹೆಸರುವಾಸಿಯಾಗಿದೆ. "ವಿ ಆರ್ ಒನ್" ಏಕಗೀತವಾಗಿ ಬಿಡುಗಡೆಯಾಯಿತು ಹಾಗೂ ಇದು ಮಾಸ್ಟರ್ಸ್ ಆಫ್ ಹಾರರ್ ‌ನ ಧ್ವನಿಮುದ್ರಿಕೆಯಲ್ಲೂ ಕಾಣಿಸಿಕೊಂಡಿದೆ. "ಥ್ರೀ ಫಿಂಗರ್ಸ್"ಅನ್ನು ಭಯಾನಕ-ಚಿತ್ರ ಸಾ II ರ ಧ್ವನಿಮುದ್ರಿಕೆಯಲ್ಲಿ ಬಳಸಲಾಗಿದೆ. ಅಂತಿಮ ಹಾಡು "ನಾಟ್ಟಿಂಗ್ಹ್ಯಾಮ್ ಲೇಸ್" ಮೊದಲು ಅವನ ಮುಖಪುಟದ ಮೂಲಕ ಸಾರ್ವಜನಿಕವಾಗಿ ಪ್ರಕಟಗೊಂಡಿತು ಹಾಗೂ ಅತಿ ಶೀಘ್ರದಲ್ಲಿ ಸಂಗೀತ-ಕಛೇರಿಯ ಪ್ರಮುಖ ಹಾಡಾಯಿತು ಮತ್ತು ಆತನ ಹೆಚ್ಚು ಜನಪ್ರಿಯ ಹಾಡುಗಳಲ್ಲಿ ಒಂದಾಯಿತು. ಬಕೆಟ್‌ಹೆಡ್‌ 2005ರಲ್ಲಿ ಎರಡು ಏಕಾಂಗಿಯಾಗಿ-ನಿರ್ವಹಿಸಿದ ಆಲ್ಬಂಗಳನ್ನೂ ಬಿಡುಗಡೆಗೊಳಿಸಿದನು, ಅವುಗಳೆಂದರೆ ಕ್ಯಾಲೈಡೊಸ್ಕಾಲ್ಪ್ ಮತ್ತು ಇನ್ಬ್ರೆಡ್ ಮೌಂಟೇನ್‌. ಇನ್ಬ್ರೆಡ್ ಮೌಂಟೇನ್ ಆಲ್ಬಂ TDRS ಮ್ಯೂಸಿಕ್‌ ಲೇಬಲ್‌ನಲ್ಲಿ ಏಕಾಂಗಿ ಕಲಾವಿದನು ಬಿಡುಗಡೆಗೊಳಿಸಿದ ಮೊದಲ ಆಲ್ಬಂ ಆಗಿದೆ. ಎರಡೂ ಆಲ್ಬಂಗಳು ಆರಂಭದಲ್ಲಿ ಸಂಗೀತ-ಕಛೇರಿಗಳಲ್ಲಿ ವ್ಯಾಪಕವಾಗಿ ಮಾರಾಟವಾದವು. ಆದರೆ ನಂತರ ಲೇಬಲ್‌ನ ವೆಬ್‌ಸೈಟ್‌ನಲ್ಲಿ ಮೂಲಕ ಮಾತ್ರ ಅಧಿಕೃತವಾಗಿ ಬಿಡುಗಡೆಯಾದವು.
ಅದೇ ವರ್ಷದಲ್ಲಿ ಬಕೆಟ್‌ಹೆಡ್‌ ಆತನ ಮೊದಲ DVD ಸೀಕ್ರೆಟ್ ರೆಸಿಪಿ ಯನ್ನು ಬಿಡುಗಡೆಗೊಳಿಸಿದನು, ಅದು ಆರಂಭದಲ್ಲಿ ಪ್ರವಾಸದಲ್ಲಿ ಮಾತ್ರ ಮಾರಾಟವಾಯಿತು; ಇದನ್ನು ಪಡೆಯಲು ಇತರ ಅಭಿಮಾನಿಗಳಿದ್ದ (ಪ್ರದರ್ಶನಕ್ಕೆ ಹೋಗದ ಅಥವಾ ವಿದೇಶದಲ್ಲಿ ವಾಸಿಸುವ) ಏಕೈಕ ಸ್ಥಳಗಳೆಂದರೆ ಹರಾಜು-ಸೈಟ್‌ಗಳು, ಉದಾ. ಇಬೇ ಅಂತಿಮವಾಗಿ ಈ DVDಯ ನಕಲುಗಳಿಗಾಗಿ ಟ್ರಾವಿಸ್ ಡಿಕರ್ಸನ್‌ ಅವನ ವೆಬ್‌ಸೈಟ್‌ನಲ್ಲಿ ಲಾಟರಿ-ಮಾರಾಟವನ್ನು ನಿಯೋಜಿಸಿದನು. ಇದರ ನಕಲನ್ನು "ಗೆಲ್ಲಲು" ಬಯಸುವವರು ಅವರ ಹೆಸರು ಮತ್ತು ಇ-ಮೇಲ್ ವಿಳಾಸವನ್ನು ನಮೂದಿಸಬೇಕಾಗಿತ್ತು. ನಮೂದುಗಳು ಮುಗಿದ ನಂತರ ಅವುಗಳಲ್ಲಿ ಆತನು 200 ಹೆಸರುಗಳನ್ನು ಯಾದೃಚ್ಛಿಕವಾಗಿ ಆರಿಸಿದನು ಹಾಗೂ ಆಯ್ಕೆಯಾದವರಿಗೆ ಆತನ ವೆಬ್‌ಸೈಟ್‌ನಿಂದ DVDಯ ಒಂದು ನಕಲನ್ನು ಖರೀದಿಸಲು ಅವಕಾಶ ಮಾಡಿಕೊಡಲಾಯಿತು. 2006ರ ಮಾರ್ಚ್‌ನಲ್ಲಿ ಅಂತಿಮವಾಗಿ ಈ DVDಯನ್ನು ವ್ಯಾಪಕವಾಗಿ ಲಭ್ಯವಾಗುವಂತೆ ಮಾಡಲಾಯಿತು.
ಮಾತ್ರವಲ್ಲದೆ ಬಕೆಟ್‌ಹೆಡ್‌ ಇತರ ವಾದ್ಯ-ವೃಂದಗಳೊಂದಿಗೂ ಆಲ್ಬಂಗಳನ್ನು ಬಿಡುಗಡೆಗೊಳಿಸಿದ್ದಾನೆ: ಕಾರ್ನ್‌ಬಗ್ಸ್‌ ಒಂದಿಗೆ ಆತನು ಎರಡು ಸಂಕಲನ-ಆಲ್ಬಂಗಳನ್ನು ಪ್ರಕಟಿಸಿದ್ದಾನೆ, ಅವುಗಳೆಂದರೆ ರೆಸ್ಟ್ ಹೋಮ್ ಫಾರ್ ರೋಬೋಟ್ಸ್ ಮತ್ತು ಸ್ಕೆಲಿಟನ್ ಫಾರ್ಮ್ ; ಆತನು ಡೆಲಿ ಕ್ರೀಪ್ಸ್‌ ವಾದ್ಯ-ವೃಂದದೊಂದಿಗೆ ಅದರ ಮೊದಲ ಮತ್ತು ಏಕೈಕ ಆಲ್ಬಂ ಡಾವ್ನ್ ಆಫ್ ದಿ ಡೆಲಿ ಕ್ರೀಪ್ಸ್‌ ಅನ್ನೂ ಬಿಡುಗಡೆಗೊಳಿಸಿದ್ದಾನೆ. ಬಕೆಟ್‌ಹೆಡ್‌ ಸ್ಟುಡಿಯೊ-ವಾದ್ಯ-ವೃಂದ ಗಾರ್ಗೋನ್ ಒಂದಿಗೆ ಅದರ ಸ್ವ-ಶೀರ್ಷಿಕೆ ಆಲ್ಬಂ ಗಾರ್ಗೋನ್ ಅನ್ನೂ ಬಿಡುಗಡೆಗೊಳಿಸಿದನು. ಈ ಆಲ್ಬಂನ್ನು ಬಕೆಟ್‌ಹೆಡ್‌ 2004ರಲ್ಲಿ ಬಿಡುಗಡೆಗೊಳಿಸಿದ ಆಲ್ಬಂ ಪಾಪ್ಯುಲೇಶನ್ ಓವರ್‌ರೈಡ್‌ ‌ನ ಧ್ವನಿಮುದ್ರಣದ ಅವಧಿಯಲ್ಲಿ ಧ್ವನಿಮುದ್ರಣಗೊಳಿಸಲಾಯಿತು. ಈ ಗಿಟಾರ್-ವಾದಕ ಬಕೆಟ್‌ಹೆಡ್‌ ನಟ ವಿಗ್ಗೊ ಮಾರ್ಟೆನ್ಸನ್‌ ಒಂದಿಗೂ ಇಂಟೆಲಿಜೆನ್ಸ್ ಫೈಲ್ಯೂರ್ ಎಂಬ ಒಂದು ಆಲ್ಬಂನ್ನು ಹಾಗೂ ಪ್ರ್ಯಾಕ್ಸಿಸ್‌ ವಾದ್ಯ-ವೃಂದದೊಂದಿಗೆ ಜುರಿಚ್  ಎಂಬ ಒಂದು ನೇರ-ಆಲ್ಬಂನ್ನು ಬಿಡುಗಡೆಗೊಳಿಸಿದನು.
ಅದೇ ವರ್ಷದಲ್ಲಿ ಬಕೆಟ್‌ಹೆಡ್‌ ಎರಡು DVDಗಳನ್ನು ಬಿಡುಗಡೆಗೊಳಿಸಿದನು, ಅವುಗಳೆಂದರೆ ಯಂಗ್ ಬಕೆಟ್‌ಹೆಡ್‌ ವಾಲ್ಯೂಮ್ 1 ಮತ್ತು ಯಂಗ್ ಬಕೆಟ್‌ಹೆಡ್‌ ವಾಲ್ಯೂಮ್ 2, ಇವು 1990 ಮತ್ತು 1991ರ ಅಪರೂಪದ ಚಿತ್ರಗಳನ್ನು ಒಳಗೊಂಡಿವೆ. ಈ DVDಗಳು ಡೆಲಿ ಕ್ರೀಪ್ಸ್‌‌ನ ಮೂರು ಸಂಪೂರ್ಣ ಪ್ರದರ್ಶನಗಳು, ಒಂದು ಧ್ವನಿ ಪರೀಕ್ಷೆ, ತೆರೆಮರೆಯ ಚಿತ್ರ ಮತ್ತು ಬಕೆಟ್‌ಹೆಡ್‌ನ ಒಂಟಿ-ಚಿತ್ರ ಮೊದಲಾದವನ್ನು ಹೊಂದಿವೆ. ಆತನು ದಿ ಎಲಿಫ್ಯಾಂಟ್ ಮ್ಯಾನ್ಸ್ ಅಲಾರ್ಮ್ ಕ್ಲಾಕ್‌ ಮತ್ತು ಕ್ರೈಮ್ ಸ್ಲಂಕ್ ಸೀನ್‌  ಆಲ್ಬಂಗಳನ್ನೂ ಬಿಡುಗಡೆಗೊಳಿಸಿದನು, ಇವೆರಡೂ ಅವನ ಪ್ರವಾಸದ ಸಂದರ್ಭಗಳಲ್ಲಿ ಮಾರಾಟವಾದವು, ನಂತರ TDRS ಮ್ಯೂಸಿಕ್ ವೆಬ್‌ಸೈಟ್‌ನಲ್ಲಿ ಮಾರಾಟವಾದವು. ಕೊನೆಯ ಆಲ್ಬಂ "ಸೂತ್‌ಸೇಯರ್(ಆತನ ಆಂಟಿ ಸ್ಯೂಜಿಗೆ ಸಮರ್ಪಿಸಲಾಗಿತ್ತು)" ಎಂಬ ಹಾಡನ್ನು ಒಳಗೊಂಡಿದೆ; ಈ ಹಾಡು ("ಜೋರ್ಡಾನ್" ಮತ್ತು "ನಾಟ್ಟಿಂಗ್ಹ್ಯಾಮ್ ಲೇಸ್" ಒಂದಿಗೆ) ಆತನ ಹೆಚ್ಚು ಜನಪ್ರಿಯ ಹಾಡುಗಳಲ್ಲಿ ಒಂದಾಗಿದೆ ಮತ್ತು ಇದನ್ನು ನೇರ ಪ್ರದರ್ಶನದಲ್ಲಿ ಹೆಚ್ಚಾಗಿ ನುಡಿಸಲಾಗಿದೆ.
ಅದೇ ವರ್ಷದಲ್ಲಿ ಬಕೆಟ್‌ಹೆಡ್‌ ಸೆಲೆಬ್ರಿಟಿ ಸೈಕೋಸ್ ಎಂಬ ಕಾರ್ನ್‌ಬಗ್ಸ್‌ ವಾದ್ಯ-ವೃಂದದೊಂದಿಗಿನ ಆತನ ಅಂತಿಮ ಸಂಕಲನ-ಆಲ್ಬಂನ್ನು ಬಿಡುಗಡೆಗೊಳಿಸಿದನು. ಆತನು ನಿರ್ಮಾಪಕ, ಕೀಬೋರ್ಡ್-ವಾದಕ ಮತ್ತು TDRS ಮ್ಯೂಸಿಕ್ ಲೇಬಲ್‌ನ ಮಾಲೀಕ ಟ್ರಾವಿಸ್ ಡಿಕರ್ಸನ್‌ ಒಂದಿಗೆ ಚಿಕನ್ ನೂಡಲ್ಸ್ ಎಂಬ ಹೆಸರಿನ ಒಂದು ಆಲ್ಬಂನ್ನು ಬಿಡುಗಡೆಗೊಳಿಸಿದನು. ಅದು ಪಾಪ್ಯುಲೇಶನ್ ಓವರ್‌ರೈಡ್‌ ಆಲ್ಬಂನ "ಕ್ರುಯೆಲ್ ರಿಯಾಲಿಟಿ ಆಫ್ ನೇಚರ್" ಎಂಬ ಹಾಡಿನಿಂದ ಸ್ಫೂರ್ತಿಯನ್ನು ಪಡೆದಿತ್ತು. ಆತನು ತನಟಾಪ್ಸಿಸ್‌ ವಾದ್ಯ-ವೃಂದದೊಂದಿಗೂ ಅನಾಟೊಮೈಜ್ ಎಂಬ ಹೆಸರಿನ ಒಂದು ಆಲ್ಬಂನ್ನು ಬಿಡುಗಡೆಗೊಳಿಸಿದನು.
2007–2008: ಮುಂದುವರೆದ ಸೋಲೋ ಕಾರ್ಯಗಳು
2007ರಲ್ಲಿ, ಬಕೆಟ್‌ಹೆಡ್‌ ಅಭೂತಪೂರ್ವ ಪ್ರಮಾಣದಲ್ಲಿ ಹೊಸ ಆಲ್ಬಂಗಳನ್ನು ಬಿಡುಗಡೆಗೊಳಿಸಿದನು. ಫೆಬ್ರವರಿಯಲ್ಲಿ, ಹಿಂದಿನ 13 ಆಲ್ಬಂಗಳನ್ನೊಳಗೊಂಡ ಇನ್ ಸರ್ಚ್ ಆಫ್ ದಿ ಎಂಬ ಶೀರ್ಷಿಕೆಯ ಒಂದು ಸಂಗ್ರಹ-ಆಲ್ಬಂ ಬಿಡುಗೊಂಡಿತು. ಇದನ್ನು ಬಕೆಟ್‌ಹೆಡ್‌ನೇ ಸ್ವತಃ ಕೈಕಸುಬಿನಿಂದ ತಯಾರಿಸಿದ್ದನು, ಸಂಖ್ಯೆಗಳನ್ನು ನೀಡಿದ್ದನು ಮತ್ತು ಸಂಯುಕ್ತಾಕ್ಷರ ಕೂಡಿಸಿದ್ದನು ಹಾಗೂ ಇದು ಸುಮಾರು ಒಂಬತ್ತು ಗಂಟೆಗಳ ಸಂಗೀತವನ್ನು ಒಳಗೊಂಡಿದೆ. ಒಂದು ನಿಯತ ಏಕಾಂಗಿಯಾಗಿ-ನಿರ್ವಹಿಸಿದ ಆಲ್ಬಂ ಪೆಪ್ಪರ್ಸ್ ಘೋಸ್ಟ್ ಮಾರ್ಚ್‌ನಲ್ಲಿ ಬಿಡುಗೊಂಡಿತು. ಅಕೌಸ್ಟಿಕ್ ಶಾರ್ಡ್ಸ್‌ ಎಂಬ ಧ್ವನಿ-ಆಶುರಚನೆಗಳ ಒಂದು ಡಿಸ್ಕ್ ಸಹ ಪ್ರಕಟಗೊಂಡಿತು, ಇದು ಅವನ ಅವನ ವೃತ್ತಿ ಜೀವನದಲ್ಲಿ ಬಿಡುಗಡೆಗೊಳಿಸಿದ ಇಪ್ಪತ್ತನೇ ಸ್ಟುಡಿಯೊ ಆಲ್ಬಂ ಆಯಿತು. ಈ ವರ್ಷದ ಮಧ್ಯದಲ್ಲಿ ಅವನು ಅವನ ಡೆಮೊ ಟೇಪ್ ಬಕೆಟ್‌ಹೆಡ್‌ಲ್ಯಾಂಡ್ ಬ್ಲೂಪ್ರಿಂಟ್ಸ್‌ ‌ಅನ್ನು ಎರಡು ಪರ್ಯಾಯ ಆಲ್ಬಂ ಮುಖಪುಟಗಳೊಂದಿಗೆ ಮತ್ತೊಮ್ಮೆ ಪ್ರಕಟಿಸಿದನು: ಆತನೇ ಸ್ವತಃ ಕೈಯಿಂದ-ಚಿತ್ರಿಸಿದ ಮುಖಪುಟವನ್ನೊಳಗೊಂಡ ಒಂದು ವಿಶೇಷ ಆವೃತ್ತಿ ಅಥವಾ ಮೂಲ ಮುಖಪುಟ ಚಿತ್ರವನ್ನು ಒಳಗೊಂಡ ಪ್ರಮಾಣಕ ಆವೃತ್ತಿ. ಅಕ್ಟೋಬರ್‌ನಲ್ಲಿ ಅವನ ಆ ವರ್ಷದ ಅಂತಿಮ ಎರಡು ಆಲ್ಬಂಗಳನ್ನು ಬಿಡುಗಡೆಗೊಳಿಸಿದನು, ಅವುಗಳೆಂದರೆ ಡಿಕೋಡಿಂಗ್ ದಿ ಟಾಂಬ್ ಆಫ್ ಬ್ಯಾನ್ಶೀಬಾಟ್‌ ಮತ್ತು ಸೈಬಾರ್ಗ್ ಸ್ಲಂಕ್ಸ್‌. ಸೈಬಾರ್ಗ್ ಸ್ಲಂಕ್ಸ್ ಆಲ್ಬಂ ಕೈಯಿಂದ-ಚಿತ್ರಿಸಿದ ಸೀಮಿತ ಆವೃತ್ತಿಯಲ್ಲಿ ಮತ್ತು (ಕೆಲವು ವಾರಗಳ ನಂತರ) ಸಾಮಾನ್ಯ CDಯಾಗಿ ಮತ್ತೊಮ್ಮೆ ಬಿಡುಗಡೆಗೊಂಡಿತು.
ಡೆತ್ ಕ್ಯೂಬ್‌ K ಆಗಿ ಬಕೆಟ್‌ಹೆಡ್‌ 2007ರಲ್ಲಿ ಎರಡು ಆಲ್ಬಂಗಳನ್ನು ಬಿಡುಗಡೆಗೊಳಿಸಿದನು: DCK ಎಂಬ ಒಂದು ಆಲ್ಬಂ 400 ಕೈಯಿಂದ-ಸಂಖ್ಯೆ ನೀಡಿದ ನಕಲುಗಳನ್ನು ಒಳಗೊಂಡಿತ್ತು ಮತ್ತು ಇದು ಆಗಸ್ಟ್‌ನಲ್ಲಿ ಪ್ರಕಟಗೊಂಡಿತು; ಹಾಗೂ ಪ್ರತಿ CDಯಲ್ಲಿ ಒಂದು ನಿರಂತರ-ಹಾಡನ್ನು ಒಳಗೊಂಡ 5-CD ಸಂಗ್ರಹ-ಆಲ್ಬಂ ಮೋನೋಲಿತ್  ಡಿಸೆಂಬರ್‌ನಲ್ಲಿ ಬಿಡುಗಡೆಗೊಂಡಿತು.
2007ರಲ್ಲಿ ಬಕೆಟ್‌ಹೆಡ್‌ ಇತರ ಕಲಾವಿದರ ಸಹಯೋಗದೊಂದಿಗೆ ಹಲವಾರು ಆಲ್ಬಂಗಳಲ್ಲಿ ಕಾಣಿಸಿಕೊಂಡನು. ಚಿಕನ್ ನೂಡಲ್ಸ್ II ಎಂಬ ಚಿಕನ್ ನೂಡಲ್ಸ್ ‌ನ ಉತ್ತರ-ಭಾಗ (ಟ್ರಾವಿಸ್ ಡಿಕರ್ಸನ್‌ ಒಂದಿಗೆ) TDRSನಿಂದ ಡಿಸೆಂಬರ್‌ನಲ್ಲಿ ಬಿಡುಗಡೆಗೊಂಡಿತು. ಟೆನ್ನೆಸ್ಸೀ 2004 ಎಂಬ ಪ್ರ್ಯಾಕ್ಸಿಸ್‌‌ನಿಂದ ಒಂದು ನೇರ-ಧ್ವನಿಮುದ್ರಣ, ಲೈಟ್‌ಯಿಯರ್ಸ್  ಎಂಬ ಶೀರ್ಷಿಕೆಯ ಶಿನ್ ಟೆರೈ‌ ಒಂದಿಗಿನ ಮೂರನೇ ಆಲ್ಬಂ ಹಾಗೂ ಕೆವಿನ್ಸ್ ನೂಡಲ್ ಹೌಸ್  ಎಂಬ ಡ್ರಮ್-ವಾದಕ ಬ್ರಿಯಾನ್ ಮಾಂಟಿಯ ಒಂದಿಗಿನ ಮತ್ತೊಂದು ಆಲ್ಬಂ ಸಹ ಈ ವರ್ಷದಲ್ಲೇ ಬಿಡುಗಡೆಗೊಂಡವು.
ಬಕೆಟ್‌ಹೆಡ್‌ ಐದು ವರ್ಣಚಿತ್ರಗಳನ್ನೂ ರಚಿಸಿದನು, ಪ್ರತಿಯೊಂದನ್ನು 100 ನಕಲುಗಳಾಗಿ ಮಾಡಲಾಯಿತು ಮತ್ತು TDRSನ ಮೂಲಕ ಮಾರಾಟವಾದವು.
ಅದೇ ವರ್ಷದಲ್ಲಿ, ಬಕೆಟ್‌ಹೆಡ್‌ ಸೈನ್ಸ್ ಫ್ಯಾಕ್ಶನ್‌ ಎಂಬ ಹೆಸರಿನಲ್ಲಿ ವಾದ್ಯ-ವೃಂದವೊಂದನ್ನು ಸಂಯೋಜಿಸಿದನು ಎಂಬುದು ಬಹಿರಂಗಗೊಂಡಿತು, ಈ ವಾದ್ಯ-ವೃಂದವು ಬೇಸ್-ವಾದ್ಯಗಾರ ಬೂಟ್ಸಿ ಕೊಲಿನ್ಸ್‌, ಡ್ರಮ್-ವಾದಕ ಬ್ರಿಯಾನ್ "ಬ್ರೈನ್" ಮಾಂಟಿಯ ಮತ್ತು ಪ್ರಮಖ ಗಾಯಕ ಗ್ರೆಗ್ ಹ್ಯಾಂಪ್ಟನ್ ಮೊದಲಾದವರನ್ನು ಒಳಗೊಂಡಿತ್ತು. ಈ ವಾದ್ಯ-ವೃಂದದ ಮೊದಲ ಆಲ್ಬಂ ಲಿವಿಂಗ್ ಆನ್ ಎನದರ್ ಫ್ರೀಕ್ವೆನ್ಸಿ ಯ ಬಿಡುಗಡೆಯು ಹಲವು ಬಾರಿ ಮುಂದೂಡಲ್ಪಟ್ಟಿತು ಮತ್ತು ಅಂತಿಮವಾಗಿ 2008ರ ನವೆಂಬರ್‌ನಲ್ಲಿ ಬಿಡುಗಡೆಗೊಂಡಿತು.
2008ರ ಜನವರಿಯಲ್ಲಿ, ಪ್ರ್ಯಾಕ್ಸಿಸ್‌ ವಾದ್ಯ-ವೃಂದವು ಜಪಾನಿನಲ್ಲಿ ಬಹು-ನಿರೀಕ್ಷಿತ ಆಲ್ಬಂ ಪ್ರೊಫನೇಶನ್ (ಮುಂಬರುವ ಕತ್ತಲೆಗೆ ಸಿದ್ಧತೆ) ಅನ್ನು ಪ್ರಕಟಿಸಿತು. ಈ ಆಲ್ಬಂನ್ನು ನಿಜವಾಗಿ 2005ರಲ್ಲಿ ಧ್ವನಿಮುದ್ರಣ ಮಾಡಲಾಗಿತ್ತು, ಆದರೆ ಮೂಲ ಲೇಬಲ್ ದಿವಾಳಿಯೆದ್ದುದರಿಂದ ಅದರ ಬಿಡುಗಡೆಯನ್ನು ತಡೆಹಿಡಿಯಲಾಯಿತು.
2008ರ ಆರಂಭದಲ್ಲಿ ಫ್ರಮ್ ದಿ ಕೂಪ್‌ ಆಲ್ಬಂ ಅವಬೆಲ್ಲಾ ಲೇಬಲ್‌ನ (ಇದರಲ್ಲಿ ಆತನು ಅಕೌಸ್ಟಿಕ್ ಶಾರ್ಡ್ಸ್‌ ಅನ್ನು ಬಿಡುಗಡೆಗೊಳಿಸಿದ್ದನು) ಮೂಲಕ ಬಿಡುಗಡೆಗೊಂಡಿತು, ಇದು ಬಕೆಟ್‌ಹೆಡ್‌ 1988ರಲ್ಲಿ ಜ್ಯಾಸ್ ಒಬ್ರೆಚ್ಟ್‌ಗಾಗಿ ನೀಡಿದ ಡೆಮೊಗಳನ್ನು ಒಳಗೊಂಡಿತ್ತು. ಈ CDಯು ಆತನೇ ಬರೆದ ಮೊದಲ "ಅಧಿಕೃತ" ಆತ್ಮಚರಿತ್ರೆಯನ್ನೂ ಒಳಗೊಂಡಿತ್ತು. ಅದೇ ವರ್ಷದಲ್ಲಿ ನಂತರ ಆತನು ಆಲ್ಬಿನೊ ಸ್ಲಗ್‌ ಎಂಬ ಆಲ್ಬಂನ ಬಿಡುಗಡೆಯನ್ನು ಪ್ರಕಟಿಸಿದನು (ಇದು ಅದೇ ವರ್ಷದ ಡಿಸೆಂಬರ್‌ನಲ್ಲಿ ಅಧಿಕೃತವಾಗಿ ಬಿಡುಗಡೆಯಾಗುವವರೆಗೆ ಪ್ರವಾಸಕ್ಕೆ-ಮೀಸಲಾದ CDಯಾಗಿತ್ತು). ಆ ಆಲ್ಬಂ ಜೊತೆಗೆ ಆತನು ಡಿಕರ್ಸನ್ ಮತ್ತು ಮಾಂಟಿಯ ಒಂದಿಗೆ ದಿ ಡ್ರ್ಯಾಗನ್ಸ್ ಆಫ್ ಎಡೆನ್  ಎಂಬ ಆಲ್ಬಂನಲ್ಲೂ ಕಾಣಿಸಿಕೊಂಡನು ಹಾಗೂ ಫ್ರ್ಯಾಂಕೆನ್‌ಸ್ಟೇನ್ ಬ್ರದರ್ಸ್  ಆಗಿ ದ್ಯಾಟ್ 1 ಗೇ ಸಹಯೋಗದೊಂದಿಗೆ ಬೋಲ್ಟ್ ಆನ್ ನೆಕ್  ಎಂಬ ಆಲ್ಬಂ ಬಿಡುಗಡೆಗೊಂಡಿತು. ದ್ಯಾಟ್ 1 ಗೇ ಮತ್ತು ಬಕೆಟ್‌ಹೆಡ್‌ ಜೊತೆಯಾಗಿ 2008ರ ಕೊನೆಯಲ್ಲಿ ಈ ಆಲ್ಬಂನ ಹಾಡುಗಳನ್ನು ನುಡಿಸುತ್ತಾ ಪ್ರವಾಸ ಮಾಡಿದರು.
ಬಕೆಟ್‌ಹೆಡ್‌ 2008ರ ಅಮೆರಿಕ ಸಂಯುಕ್ತ ಸಂಸ್ಥಾನದ ಅಧ್ಯಕ್ಷೀಯ ಚುನಾವಣೆಯಲ್ಲಿ ರಾಕ್ ದಿ ವೋಟ್‌ ಸಂಸ್ಥೆಗಾಗಿ ಮತ ಯಾಚಿಸಲು ಬೂಟ್ಸಿ ಕೊಲಿನ್ಸ್‌ ಒಂದಿಗೆ ಓಹಿಯೊದ ಸಿನ್ಸಿನಟಿಯಲ್ಲಿ ಕಾಣಿಸಿಕೊಂಡನು. ಆತನು ಫಾಲನ್ ಸೋಲ್ಜರ್ಸ್ ಮೆಮೋರಿಯಲ್ ಎಂಬ ಆಲ್ಬಂನಲ್ಲೂ ಕೊಲಿನ್ಸ್ ಒಂದಿಗೆ ಜೊತೆಗೂಡಿದನು, ಈ ಆಲ್ಬಂನ ಮಾರಾಟದಿಂದ ಬಂದ ಲಾಭವನ್ನು ನ್ಯಾಷನಲ್ ಫಾಲನ್ ಹೀರೋಸ್ ಫೌಂಡೇಶನ್‌ ‌ಗೆ ನೀಡಲಾಯಿತು.
2009: MJ ಸಾವಿನ ಗೌರವ ಮತ್ತು ಸಿಗ್ನೇಚರ್ ಲೆಸ್ ಪಾಲ್
2008ರ ಡಿಸೆಂಬರ್ 30ರಂದು, ಬಕೆಟ್‌ಹೆಡ್‌ ಅವನ ವೆಬ್‌ಸೈಟ್‌ನ ಮೂಲಕ ಬಾಸ್ಕೆಟ್‌ಬಾಲ್ ಆಟಗಾರ ಲೆಬ್ರಾನ್ ಜೇಮ್ಸ್‌ನ 24ನೇ ಜನ್ಮದಿನದ ಗೌರವಸೂಚಕವಾಗಿ ಎರಡು ಹೊಸ ಹಾಡುಗಳನ್ನು ಬಿಡಗಡೆಗೊಳಿಸಿದನು. ಈ ಹಾಡುಗಳನ್ನು ನಂತರ ಸ್ಲಾಟರ್‌ಹೌಸ್ ಆನ್ ದಿ ಪ್ರೇರಿ ಎಂಬ ಆಲ್ಬಂನಲ್ಲಿ ಲಭ್ಯವಾಗುವಂತೆ ಮಾಡಲಾಯಿತು, ಇದು ಒಂದು ತಿಂಗಳ ನಂತರ TDRS ಮ್ಯೂಸಿಕ್‌ನ ಮೂಲಕ ಬಿಡುಗಡೆಯಾಯಿತು. ನಂತರ 2009ರ ಮೇಯಲ್ಲಿ ಆತನು ಎ ರಿಯಲ್ ಡೈಮಂಡ್ ಇನ್ ದಿ ರಫ್ ಎಂಬ ಆಲ್ಬಂನ್ನು ಹಾಗೂ ಸ್ವಲ್ಪ ದಿನಗಳ ನಂತರ ಮತ್ತೊಂದು ಆಲ್ಬಂ ಫೋರೆನ್ಸಿಕ್ ಫೋಲ್ಲೀಸ್‌ ಅನ್ನು ಬಿಡುಗಡೆಗೊಳಿಸಿದನು, ಇದು ಮೊದಲು ಆತನ ಕೆಲವು ಪ್ರವಾಸದ ದಿನಗಳಲ್ಲಿ ಮಾರಾಟವಾಯಿತು, ಆದರೆ ನಂತರ TDRSನ ಮೂಲಕ ಬಿಡುಗಡೆಗೊಂಡಿತು.
ಬಕೆಟ್‌ಹೆಡ್‌ ಆತನ ವೆಬ್‌ಸೈಟ್‌ನಲ್ಲಿ "ದಿ ಹೋಮಿಂಗ್ ಬೀಕನ್" ಎಂಬ ಶೀರ್ಷಿಕೆಯ ಹಾಡೊಂದನ್ನು ಬಿಡುಗಡೆಗೊಳಿಸಿದನು, ಅದರೊಂದಿಗೆ ಮೈಕೆಲ್ ಜ್ಯಾಕ್ಸನ್‌‌ನ ಸಾವಿನ ಸುದ್ಧಿಯನ್ನು ಕೇಳಿದ ನಂತರ ಆತನಿಗೆ ಗೌರವ ಸಲ್ಲಿಸಲು ಆ ಗಾಯಕನ ಚಿತ್ರವನ್ನೂ ಪ್ರಕಟಿಸಿದನು.
ಫೋರೆನ್ಸಿಕ್ ಫೋಲ್ಲೀಸ್‌ನ ಭರ್ಜರಿ ಯಶಸ್ಸಿನ ನಂತರ ಆತನು ಸೆಪ್ಟೆಂಬರ್‌ನಲ್ಲಿ ನೀಡಲ್ ಇನ್ ಎ ಸ್ಲಂಕ್ ಸ್ಟ್ಯಾಕ್ಅನ್ನು ಬಿಡುಗಡೆಗೊಳಿಸಿದನು ಹಾಗೂ ಒಂದು ತಿಂಗಳ ನಂತರ ಡೆತ್ ಕ್ಯೂಬ್‌ K ಆಗಿ ಬಹುನಿರೀಕ್ಷಿತ-ಆಲ್ಬಂ ಟೋರ್ನ್ ಫ್ರಮ್ ಬ್ಲ್ಯಾಕ್ ಸ್ಪೇಸ್ ಅನ್ನು ಪ್ರಕಟಿಸಿದನು.
ಆ ವರ್ಷದ ಕೊನೆಯಲ್ಲಿ ನವೆಂಬರ್ 13ರಂದು ಗಿಬ್ಸನ್‌ ಬಕೆಟ್‌ಹೆಡ್‌ ಸಿಗ್ನೇಚರ್ ಲೆಸ್ ಪಾಲ್ಅನ್ನು ಬಿಡುಗಡೆಗೊಳಿಸಿದನು. ಈ ಗಿಟಾರ್ ಆ ತಿಂಗಳಾದ್ಯಂತ ಬಿಡುಗಡೆ ಮಾಡಲಾದ ಆಲ್ಬಂಗಳ ಸರಣಿ ಒಂದು ಭಾಗವಾಗಿತ್ತು. ಡಿಸೆಂಬರ್‌ನಲ್ಲಿ ಆತನು ಐಕೊನೊಗ್ರಫಿ ಎಂಬ ಟ್ರಾವಿಸ್ ಡಿಕರ್ಸನ್‌‌ನ (TDRS ಮ್ಯೂಸಿಕ್‌ ಲೇಬಲ್‌ನ ಸ್ಥಾಪಕ, ಇದರಲ್ಲಿ ಇದುವರೆಗೆ ಬಕೆಟ್‌ಹೆಡ್‌ ಅವನ ಹಲವಾರು ಆಲ್ಬಂಗಳನ್ನು ಬಿಡುಗಡೆಗೊಳಿಸಿದ್ದಾನೆ) ಪ್ರಥಮ ಆಲ್ಬಂನಲ್ಲಿ ಜತೆಗೂಡಿದನು.
2010: ಅನಾರೋಗ್ಯದಿಂದಾಗಿ ವಿರಾಮ
2010ರ ಫೆಬ್ರವರಿಯಲ್ಲಿ ಬಕೆಟ್‌ಹೆಡ್‌ ಶ್ಯಾಡೊ ಬಿಟ್ವೀನ್ ದಿ ಸ್ಕೈ ಎಂಬ ಒಂದು ಆಲ್ಬಂನ್ನು ಬಿಡುಗಡೆಗೊಳಿಸಿದನು ಹಾಗೂ ಆ ತಿಂಗಳ ನಂತರ ಗಿಬ್ಸನ್‌ ಬಕೆಟ್‌ಹೆಡ್‌ ಸಿಗ್ನೇಚರ್ ಲೆಸ್ ಪಾಲ್ಅನ್ನು ಬಿಡುಗಡೆಗೊಳಿಸಿದನು.
2010ರ ಎಪ್ರಿಲ್‌ನಲ್ಲಿ, ಬಕೆಟ್‌ಹೆಡ್‌‌ನ ವೆಬ್‌ಸೈಟ್‌ ಈ ಕೆಳಗಿನ ಸಂದೇಶದೊಂದಿಗೆ ನವೀಕರಿಸಲ್ಪಟ್ಟಿತು - "ಬಕೆಟ್‌ಹೆಡ್‌ಲ್ಯಾಂಡ್‌ನಿಂದ ಶುಭಾಶಯಗಳು... ಬಕೆಟ್‌ಹೆಡ್‌ ಈ ಎಲ್ಲಾ ವರ್ಷಗಳಲ್ಲಿ ನೀವು ನೀಡಿದ ಬೆಂಬಲಕ್ಕಾಗಿ ಕೃತಜ್ಞನಾಗಿರುವುದನ್ನು ತಿಳಿಸಲು ಬಯಸುತ್ತಾನೆ. ಬಕೆಟ್‌ಹೆಡ್‌ ಸ್ಥಾನ-ಆಕ್ರಮಿಸಿಕೊಂಡ ಆನಿಮ್ಯಾಟ್ರೋನಿಕ್ ಭಾಗಗಳನ್ನು ಹೊಂದಿದ್ದಾನೆ ಹಾಗೂ ಪಾರ್ಕ್‌ಗೆ ಸ್ಲಿಪ್ ಡಿಸ್ಕ್ ಗುಟ್ಟಾಗಿ ನುಸುಳಿ, ಹಾನಿಯನ್ನು ಉಂಟುಮಾಡಿದೆ." ಸ್ಲಿಪ್ ಡಿಸ್ಕ್‌ನ ಉಲ್ಲೇಖವು ಬಕೆಟ್‌ಹೆಡ್‌ಲ್ಯಾಂಡ್ ಆಲ್ಬಂನಲ್ಲಿ ಕಂಡುಬಂದ ಬಕೆಟ್‌ಹೆಡ್‌ಲ್ಯಾಂಡ್‌ನ ದುಃಸ್ಥಿತಿಯ ಸೂಚನೆಯಾಗಿದೆ.
ಬಕೆಟ್‌ಹೆಡ್‌ನ ಚೇತರಿಕೆಗೆ ಸಂಬಂಧಿಸಿದಂತೆ ಕೊಲಿನ್ಸ್ ನಂತರ ಹೀಗೆಂದು ಪ್ರಕಟಿಸಿದನು: “ಹೇ ಬಕೆಟ್‌ಬಾಟ್ಸ್! ಇಂದು ನಾನು ಬಕೆಟ್‌ಹೆಡ್‌ ಜೊತೆಗೆ ಮಾತನಾಡಿದೆ. ಅವನು ಹಾರೈಸಿದ ಎಲ್ಲರಿಗೂ ಧನ್ಯವಾದಗಳನ್ನು ಹೇಳಲು ಬಯಸುತ್ತಾನೆ. 3 ವಾರಗಳೊಳಗಾಗಿ ಅವನು ಸಂಗೀತ-ಕ್ಷೇತ್ರಕ್ಕೆ ಹಿಂದಿರುಗಿ ಬರುತ್ತಾನೆ”. ಬೂಟ್ಸಿಯು ಬಕೆಟ್‌ಹೆಡ್‌‌ ಚೇತರಿಸಿಕೊಳ್ಳುತ್ತಿದ್ದಾನೆಂದು ಹೇಳುತ್ತಾ ಆತನ ವೈದ್ಯಕೀಯ ಸ್ಥಿತಿಯ ಬಗ್ಗೆ ಜೂನ್ ತಿಂಗಳಾದ್ಯಂತ ಮಾಹಿತಿಗಳನ್ನು ಒದಗಿಸಿದನು. ಅವನು ತನ್ನ ಹೊಸ ಆಲ್ಬಂ "ಬೂಟ್ಸಿ ಕೊಲಿನ್ಸ್‌ ಫಂಕ್ ಯೂನಿವರ್ಸಿಟಿ"ಯ "ಮೈಂಡ್ಸ್ ಅಂಡರ್ ಕಂಸ್ಟ್ರಕ್ಷನ್" ಎಂಬ ಹಾಡಿನಲ್ಲಿ ತನ್ನೊಂದಿಗೆ ಜತೆಗೂಡುತ್ತಾನೆಂದೂ ಹೇಳಿಕೆ ನೀಡಿದನು. ಜುಲೈನ ಮಾಹಿತಿ ಪ್ರಕಾರ, ಆತನು ದೈಹಿಕ ಚಿಕಿತ್ಸೆಗೆ ಒಳಗಾಗುತ್ತಾನೆ, ಆದ್ದರಿಂದ ಇನ್ನೂ ಕೆಲವು ತಿಂಗಳ ಕಾಲ ಸಂಗೀತದಿಂದ ದೂರ ಉಳಿಯುತ್ತಾನೆ. ಚಿಕಿತ್ಸೆಯನ್ನು ಪಡೆಯುತ್ತಿರುವಾಗಲೇ ಜುಲೈನಲ್ಲಿ ಬಕೆಟ್‌ಹೆಡ್‌ ಬ್ರೈನ್‌ ಮತ್ತು ಮೆಲ್ಲಿಸ ರೀಸಿಯ ಸಹಯೋಗದೊಂದಿಗೆ ಬೆಸ್ಟ್ ರಿಗಾರ್ಡ್ಸ್‌ನ ಮೊದಲ ಸಂಪುಟವನ್ನು 5-CDಗಳ ಒಂದು ಸಂಗ್ರಹ-ಆಲ್ಬಂನಲ್ಲಿ ಬಿಡುಗಡೆ ಮಾಡಿದನು.
ಆಗಸ್ಟ್ 22ರಂದು ಕೊಲಿನ್ಸ್ ಮತ್ತೆ ಬಕೆಟ್‌ಹೆಡ್‌ನ ಆರೋಗ್ಯದ ಬಗ್ಗೆ ಹೀಗೆಂದು ಪ್ರಕಟಿಸಿದನು - "ಕಳೆದ ವಾರ ನಾನು ಬಕೆಟ್‌ಹೆಡ್‌ನೊಂದಿಗೆ ಮಾತನಾಡಿದೆ, ಅವನು ಮತ್ತಷ್ಟು ಚೇತರಿಸಿಕೊಂಡಿದ್ದಾನೆ. ಅವನು ಹ್ಯಾಲೊವೀನ್‌ಗಿಂತ ಮೊದಲೇ ಆ ಅನಾರೋಗ್ಯದ ಬಂಧನದಿಂದ ಹೊರಬರುತ್ತಾನೆ!" ಬಕೆಟ್‌ಹೆಡ್‌ ಅವನ 28ನೇ ಮತ್ತು ಮೊದಲ ಬ್ಯಾಂಜೊ ಗಿಟಾರ್ ಆಲ್ಬಂ "ಸ್ಪೈನಲ್ ಕ್ಲಾಕ್"ಅನ್ನು TDRS ಮೂಲಕ ಸೆಪ್ಟೆಂಬರ್ 15ರಂದು ಅಥವಾ ಹತ್ತಿರದ ದಿನಾಂಕದಂದು ಬಿಡುಗಡೆಗೊಳಿಸುವುದಾಗಿ ಆಗಸ್ಟ್ 25ರಂದು ಪ್ರಕಟಿಸಿದನು. ಸೆಪ್ಟೆಂಬರ್ 2ರಂದು ಬಕೆಟ್‌ಹೆಡ್‌ 23 ಹೊಸ ಸೀಮಿತ ಆವೃತ್ತಿಯ ಶಾಯಿ-ವರ್ಣ-ಚಿತ್ರಗಳನ್ನು ಪ್ರಕಟಿಸಿದನು. ಈ ಪ್ರತಿಯೊಂದು ಚಿತ್ರಗಳು 12 x 9 ಇಂಚು ಚೌಕಟ್ಟಿನ ಕ್ಯಾನ್ವಾಸ್‌ನಲ್ಲಿದ್ದವು ಮತ್ತು ಪ್ರತಿಯೊಂದು $75 ಬೆಲೆಗೆ ಮಾರಾಟವಾದವು.
ಪ್ರಭಾವಗಳು
ಬಕೆಟ್‌ಹೆಡ್‌ ಹಲವಾರು ಸಂಗೀತದ ಪ್ರಮುಖ-ವ್ಯಕ್ತಿಗಳ ಪ್ರಭಾವವನ್ನು ಪಡೆದಿದ್ದಾನೆ, ಅವರೆಂದರೆ - ಮೈಕೆಲ್ ಜ್ಯಾಕ್ಸನ್‌, ಪಾಲ್ ಗಿಲ್ಬರ್ಟ್‌, ಶಾನ್ ಲಾನೆ, ಯಂಗ್ವೀ ಮಾಲ್ಮ್‌ಸ್ಟೀನ್, ಬೂಟ್ಸಿ ಕೊಲಿನ್ಸ್‌, ಎಡ್ಡೀ ಹ್ಯಾಜೆಲ್, ರಾಂಡಿ ರೋಡ್ಸ್ ಮತ್ತು ಅಂಗುಸ್ ಯಂಗ್. ಅಷ್ಟೇ ಅಲ್ಲದೆ ಆತನು ಹಲವಾರು ಕಲಾವಿದರೊಂದಿಗೆ ಜತೆಗೂಡಿ ಕೆಲಸ ಮಾಡಿದ್ದಾನೆ. ಸಂಗೀತದ ಪ್ರಭಾವಗಳನ್ನು ಮಾತ್ರವಲ್ಲದೆ ಬಕೆಟ್‌ಹೆಡ್‌ ವ್ಯಾಪಕವಾದ ಸಂಗೀತ-ಕ್ಷೇತ್ರಕ್ಕೆ ಸೇರದವುಗಳಿಂದಲೂ ಪ್ರಭಾವಕ್ಕೊಳಗಾಗಿದ್ದಾನೆ, ಉದಾ. ಕ್ರೀಡಾಪಡುಗಳಾದ ಮೈಕೆಲ್ ಜೋರ್ಡನ್ ಮತ್ತು ಲೆಬ್ರಾನ್ ಜೇಮ್ಸ್ ಹಾಗೂ ಜೈಂಟ್ ರೋಬೋಟ್ಅನ್ನೂ ಒಳಗೊಂಡಂತೆ ಹಲವಾರು ವೈಜ್ಞಾನಿಕ ಕಾಲ್ಪನಿಕ ಮತ್ತು ಭಯಾನಕ TV ಪ್ರದರ್ಶನಗಳು ಮತ್ತು ಚಲನಚಿತ್ರಗಳು.
ಬಕೆಟ್‌ಹೆಡ್‌ನ ವಾದ್ಯ-ವೃಂದಗಳು
ಟಿಪ್ಪಣಿ: 1992ರಿಂದ ಏಕಾಂಗಿ-ಕಲಾವಿದನಾಗಿರುವುದರೊಂದಿಗೆ ಬಕೆಟ್‌ಹೆಡ್‌ ಡೆತ್ ಕ್ಯೂಬ್‌ K ಆಗಿಯೂ ಕೆಲವು ಆಲ್ಬಂಗಳನ್ನು ಬಿಡುಗಡೆಗೊಳಿಸಿದ್ದಾನೆ. ಆತನು ಈ ಹೆಸರನ್ನು ಅಲಿಯಾಸ್ ಆಗಿ 1994ರಿಂದ ಬಳಸಿದನು (ಆತನು ಇದನ್ನು ಇತ್ತೀಚೆಗೆ ಬಳಸಿದುದು 2009ರಲ್ಲಿ).
ಹೊರಗಿನ ಕೊಂಡಿಗಳು
ವರ್ಗ:ಬಕೆಟ್‌ಹೆಡ್‌ ವರ್ಗ:1969ರಲ್ಲಿ ಜನಿಸಿದವರು ವರ್ಗ:ಬದುಕಿರುವ ವ್ಯಕ್ತಿಗಳು ವರ್ಗ:ಆಪ್ತಮಿತ್ರರು ವರ್ಗ:ಪ್ರಮುಖ ಗಿಟಾರ್-ವಾದಕರು ವರ್ಗ:ಅಮೆರಿಕಾದ ಸಂಯೋಜಕರು ವರ್ಗ:ಅಮೆರಿಕಾದ ಹೆವಿ ಮೆಟಲ್ ಗಿಟಾರ್-ವಾದಕರು ವರ್ಗ:ಅಮೇರಿಕಾದ ಬಹುವಾದ್ಯವಾದಕರು ವರ್ಗ:ಅಮೆರಿಕಾದ ರಾಕ್‌ ಗಿಟಾರ್‌-ವಾದಕರು ವರ್ಗ:ಗನ್ಸ್ N' ರೋಸಸ್ ಸದಸ್ಯರು
ಹಾಲ್ಮುತ್ತೂರು
ಹಾಲ್ಮುತ್ತೂರು ಗ್ರಾಮ ಕರ್ನಾಟಕ ರಾಜ್ಯದ ಕೊಪ್ಪ ತಾಲ್ಲೂಕಿನಲ್ಲಿದೆ. ಹಾಲ್ಮುತ್ತೂರಿನಲ್ಲಿ ಲೋಕಪರಮೇಶ್ವರಿ ಅಮ್ಮನವರ ದೇವಸ್ಥಾನವಿದೆ. ಆ ದೇವಸ್ಥಾನದಲ್ಲಿ ಏಷ್ಯಾದಲ್ಲಿಯೇ ಎರಡನೇ ಅತೀ ಎತ್ತರದ ಹುತ್ತವಿದೆ. ಇಲ್ಲಿ ಪ್ರತೀ ವರ್ಷ ರಥೋತ್ಸವ ನಡೆಯುತ್ತದೆ.
ಹಾಲ್ಮುತ್ತೂರನ್ನು ತಲುಪಲು ಮಾರ್ಗ: ಕೊಪ್ಪದಿಂದ ಕಮ್ಮರಡಿಗೆ ಹೋಗುವ ಬಸ್ಸುಗಳೆಲ್ಲವೂ ಹಾಲ್ಮುತ್ತೂರಿನ ಮೂಲಕ ಸಾಗುತ್ತವೆ. ಶೃಂಗೇರಿಯಿಂದ ಹೋಗುವುದಾದರೆ ಕಮ್ಮರಡಿಯಲ್ಲಿ ಮಾರ್ಗ ಬದಲಿಸಬೇಕು. ಉಳಿದಂತೆ ಶಿವಮೊಗ್ಗ, ತೀರ್ಥಹಳ್ಳಿ, ಕಮ್ಮರಡಿ ಮೂಲಕ ಹಾಲ್ಮುತ್ತೂರನ್ನು ತಲುಪಬಹುದು.
ವರ್ಗ:ಚಿಕ್ಕಮಗಳೂರು ಜಿಲ್ಲೆ
ಶ್ವೇತ ಕ್ರಾಂತಿ
ಶ್ವೇತ ಕ್ರಾಂತಿ ( ಎಂಘೆಲ್ಯಾಬ್‌-ಇ ಸೆಫಿದ್‌ ) ಎಂಬುದು ಇರಾನ್‌‌‌ನಲ್ಲಿ ಷಾ ಮೊಹಮ್ಮದ್‌ ರೆಝಾ ಪಹ್ಲಾವಿ ಎಂಬಾತನಿಂದ 1963ರಲ್ಲಿ ಪ್ರಾರಂಭಿಸಲ್ಪಟ್ಟ ಒಂದು ಬಹು ವ್ಯಾಪಕವಾದ ಸುಧಾರಣೆಗಳ ಸರಣಿಯಾಗಿತ್ತು. ಸಾಂಪ್ರದಾಯಿಕ ವ್ಯವಸ್ಥೆಯನ್ನು ಬೆಂಬಲಿಸಿದಂಥ ವರ್ಗಗಳನ್ನು ಬಲಗೊಳಿಸಲು ಮುಹಮ್ಮದ್‌ ರೆಜಾ ಷಾನ ಸುಧಾರಣಾ ಕಾರ್ಯಸೂಚಿಯು ವಿಶೇಷವಾಗಿ ರೂಪಿಸಲ್ಪಟ್ಟಿತ್ತು. ಆಧುನಿಕೀಕರಣದೆಡೆಗಿನ ಒಂದು ಹೆಜ್ಜೆಯಾಗಿ ಶ್ವೇತ ಕ್ರಾಂತಿಯನ್ನು ಷಾ ಜಾಹೀರುಗೊಳಿಸಿದನಾದರೂ, ಷಾ ರಾಜಕೀಯ ಉದ್ದೇಶಗಳನ್ನೂ ಸಹ ಹೊಂದಿದ್ದ ಎಂಬುದರ ಬಗ್ಗೆ ಒಂದಷ್ಟು ಸಂದೇಹ ತೋರುತ್ತದೆ: ಪಹ್ಲಾವಿ ರಾಜವಂಶವನ್ನು ನ್ಯಾಯಸಮ್ಮತವಾಗಿಸುವುದಕ್ಕೆ ಸಂಬಂಧಿಸಿದಂತೆ ಶ್ವೇತ ಕ್ರಾಂತಿಯು ಅವನಿಗೊಂದು ಮಾರ್ಗವಾಗಿತ್ತು. ಭೂಮಾಲೀಕರ ಪ್ರಭಾವವನ್ನು ತೊಡೆದುಹಾಕಲು ಮತ್ತು ರೈತರು ಹಾಗೂ ಶ್ರಮಿಕ ವರ್ಗದವರ ನಡುವೆ ಬೆಂಬಲದ ಒಂದು ಹೊಸ ನೆಲೆಯನ್ನು ಸೃಷ್ಟಿಸಲು ಷಾ ಆಶಿಸಿದ್ದು ಶ್ವೇತ ಕ್ರಾಂತಿಯನ್ನು ಪ್ರಾರಂಭಿಸುವುದಕ್ಕೆ ಸಂಬಂಧಿಸಿದಂತಿದ್ದ ಕಾರಣದ ಒಂದು ಭಾಗವಾಗಿತ್ತು. ಕಾರ್ಯಸೂಚಿಯ ಬಹುಭಾಗವು ಇರಾನ್‌ನ ರೈತ ಸಮುದಾಯದೆಡೆಗೆ ಗುರಿಯನ್ನಿಟ್ಟುಕೊಂಡಿತ್ತು; ಅತೀವವಾಗಿ ಹಗೆತನವನ್ನು ಹೊರಹೊಮ್ಮಿಸುತ್ತಿದ್ದ ಮಧ್ಯಮ ವರ್ಗದ ಬೆದರಿಕೆಗೆ ಅಡ್ಡಿಯಾಗಲು ರೈತ ಸಮುದಾಯದ ಮಿತ್ರತ್ವವನ್ನು ಗಳಿಸಲು ಷಾ ಆಶಿಸಿದ್ದು ಇದಕ್ಕೆ ಕಾರಣವಾಗಿತ್ತು. ಈ ರೀತಿಯಾಗಿ ಮೇಲೆ ಉಲ್ಲೇಖಿಸಲಾದ ಸ್ಥಿತಿಯಿಂದ ಆಚೆಬಂದು ಸುಧಾರಣೆಯನ್ನು ಪರಿಚಯಿಸುವ ಮತ್ತು ಸಾಂಪ್ರದಾಯಿಕ ಅಧಿಕಾರ ಮಾದರಿಗಳನ್ನು ಸಂರಕ್ಷಿಸುವ ಒಂದು ಹೊಸ ಪ್ರಯತ್ನವಾಗಿ ಇರಾನ್‌ನಲ್ಲಿನ ಶ್ವೇತ ಕ್ರಾಂತಿಯು ಪ್ರತಿನಿಧಿಸಲ್ಪಟ್ಟಿತು. ಶ್ವೇತ ಕ್ರಾಂತಿಯ ಮೂಲತತ್ತ್ವವಾದ ಭೂಸುಧಾರಣೆಯ ಮೂಲಕ ಗ್ರಾಮಾಂತರ ಪ್ರದೇಶದಲ್ಲಿ ರೈತ ಸಮುದಾಯದೊಂದಿಗೆ ಸ್ವತಃ ಮಿತ್ರತ್ವವನ್ನು ಗಳಿಸಿಕೊಳ್ಳಲು ಷಾ ಆಶಿಸಿದ, ಮತ್ತು ನಗರದಲ್ಲಿನ ಶ್ರೀಮಂತ ವರ್ಗದೊಂದಿಗೆ ಅವರು ಹೊಂದಿರುವ ಬಾಂಧವ್ಯಗಳನ್ನು ಪ್ರತ್ಯೇಕಿಸುವುದು ಅವನ ಆಶಯವಾಗಿತ್ತು.
ಶ್ವೇತ ಕ್ರಾಂತಿಯನ್ನು ನ್ಯಾಯಸಮ್ಮತವಾಗಿಸುವ ದೃಷ್ಟಿಯಿಂದ 1963ರ ಆರಂಭದಲ್ಲಿ ಒಂದು ರಾಷ್ಟ್ರೀಯ ಜನಮತಸಂಗ್ರಹಕ್ಕಾಗಿ ಷಾ ಕರೆನೀಡಿದ; ಇದರಲ್ಲಿ ಪಾಲ್ಗೊಂಡವರ ಪೈಕಿ 5,598,711 ಜನರು ಸುಧಾರಣೆಗಳ ಪರವಾಗಿ ಮತನೀಡಿದರೆ, 4,115 ಜನರು ಸುಧಾರಣೆಗಳ ವಿರುದ್ಧವಾಗಿ ಮತನೀಡಿದರು. ದೇಶದ ಬಹುಪಾಲು ಜನಸಮುದಾಯವು ಸುಧಾರಣೆಗಳ ಪರವಾಗಿತ್ತು ಎಂಬುದನ್ನು ಈ ಅಂಕಿ-ಅಂಶವು ಸೂಚಿಸುವಂತೆ ತೋರುತ್ತದೆಯಾದರೂ, ಇದರ ನಿಖರತೆಯ ಕುರಿತಾಗಿ ಹಲವಾರು ವಿವಾದಗಳು ಚಾಲ್ತಿಯಲ್ಲಿದ್ದವು. ಅಷ್ಟೇ ಅಲ್ಲ, ಯಶಸ್ವಿಗೊಳ್ಳಲು ಅತ್ಯಗತ್ಯವಾಗಿದ್ದ ತಾಂತ್ರಿಕ, ನಿರ್ವಹಣಾತ್ಮಕ, ಮತ್ತು ಸಂಘಟನಾತ್ಮಕ ಶಕ್ತಿಯ ಕೊರತೆಯನ್ನು ಶ್ವೇತ ಕ್ರಾಂತಿಯು ಎದುರಿಸುತ್ತಿತ್ತು ಎಂಬುದು ತ್ವರಿತವಾಗಿ ಅರಿತುಕೊಳ್ಳಲಾಯಿತು.
ಸುಧಾರಣೆಗಳು
ಇರಾನ್‌ನ್ನು ಜಾಗತಿಕ ಮಟ್ಟದಲ್ಲಿ ಒಂದು ಆರ್ಥಿಕ ಮತ್ತು ಕೈಗಾರಿಕಾ ಶಕ್ತಿಯಾಗಿ ಮಾರ್ಪಡಿಸುವ ದೀರ್ಘಾವಧಿಯ ಅಂತಿಮ ಗುರಿಯೊಂದಿಗೆ, ಆರ್ಥಿಕ ಹಾಗೂ ಸಾಮಾಜಿಕ ಸುಧಾರಣೆಗಳ ಮೂಲಕ ಇದು ಇರಾನಿಯರ ಸಮಾಜದ ಒಂದು ಅಹಿಂಸಾತ್ಮಕ ಪುನರ್ಜನ್ಮವಾಗಬೇಕು ಎಂದು ಷಾ ಆಶಿಸಿದ್ದ. ಕಾರ್ಮಿಕರಿಗಾಗಿರುವ ಲಾಭ-ಹಂಚಿಕೆಯಂಥ ವಿನೂತನ ಆರ್ಥಿಕ ಪರಿಕಲ್ಪನೆಗಳನ್ನು ಷಾ ಪರಿಚಯಿಸಿದ. ಅಷ್ಟೇ ಅಲ್ಲ, ಬೃಹತ್‌ ಸರ್ಕಾರಿ-ಧನಸಹಾಯದ ಭಾರೀ ಕೈಗಾರಿಕಾ ಯೋಜನೆಗಳು ಹಾಗೂ ಕಾಡುಗಳು ಮತ್ತು ಹುಲ್ಲುಗಾವಲಿನ ರಾಷ್ಟ್ರೀಕರಣಕ್ಕೆ ಅವನು ಚಾಲನೆ ನೀಡಿದ. ಆದಾಗ್ಯೂ, ಇರಾನ್‌ನ ಸಾಂಪ್ರದಾಯಿಕ ಭೂಸ್ವತ್ತುಳ್ಳ ಗಣ್ಯ ಸಮುದಾಯವು ತನ್ನ ಬಹುಪಾಲು ಪ್ರಭಾವ ಮತ್ತು ಶಕ್ತಿಯನ್ನು ಕಳೆದುಕೊಳ್ಳುವುದಕ್ಕೆ ಕಾರಣವಾದ ಭೂಸುಧಾರಣಾ ಕಾರ್ಯಸೂಚಿಗಳು ಅವುಗಳ ಪೈಕಿ ಅತ್ಯಂತ ಪ್ರಮುಖವಾಗಿದ್ದವು. ಇದರ ಪರಿಣಾಮವಾಗಿ ಇರಾನಿನ ಸುಮಾರು 90%ನಷ್ಟು ಗುತ್ತಿಗೆ ಬೇಸಾಯಗಾರರು ಭೂಮಾಲೀಕರಾದರು.
ಸಾಮಾಜಿಕವಾಗಿ, ಈ ವೇದಿಕೆಯು ಮಹಿಳೆಯರಿಗೆ ಹೆಚ್ಚು ಹಕ್ಕುಗಳನ್ನು ನೀಡಿತು ಮತ್ತು ಶಿಕ್ಷಣಕ್ಕೆ, ಅದರಲ್ಲೂ ವಿಶೇಷವಾಗಿ ಗ್ರಾಮೀಣ ಪ್ರದೇಶಗಳಲ್ಲಿನ ಶಿಕ್ಷಣಕ್ಕೆ ಹೇರಳವಾಗಿ ಧನಸಹಾಯವನ್ನು ಮಾಡಿತು. ಲಿಟರೆಸಿ ಕಾರ್ಪ್ಸ್‌‌ ಎಂಬ ದಳವನ್ನೂ ಸಹ ಸ್ಥಾಪಿಸಲಾಯಿತು; ಯುವಜನರು ಹಳ್ಳಿಯ ಸಾಕ್ಷರತಾ ಶಿಕ್ಷಕರಾಗಿ ಕೆಲಸ ಮಾಡುವ ಮೂಲಕ ತಮ್ಮ ಕಡ್ಡಾಯ ಸೇನಾ ಸೇವೆಯನ್ನು ಈಡೇರಿಸಿಕೊಳ್ಳುವಲ್ಲಿ ಇದು ಅನುವುಮಾಡಿಕೊಟ್ಟಿತು.
26 ಪ್ರದೇಶಗಳಲ್ಲಿ 9 ದಶಲಕ್ಷಕ್ಕೂ ಹೆಚ್ಚಿನ ಮರಗಳನ್ನು ನೆಟ್ಟಪರಿಣಾಮವಾಗಿ, ನಗರಗಳ ಸುತ್ತ ಹಾಗೂ ಪ್ರಮುಖ ಹೆದ್ದಾರಿಗಳ ಗಡಿಗಳ ಮೇಲೆ 70,000 ಎಕರೆಗಳಷ್ಟು (280 km²) ವಿಸ್ತೀರ್ಣದ "ಹಸಿರು ಪಟ್ಟಿಗಳು" ಸೃಷ್ಟಿಯಾದಂತಾದವು. ಶಿಶುವಿಹಾರದ ಹಂತದಿಂದ ಮೊದಲ್ಗೊಂಡು 14 ವರ್ಷಗಳಷ್ಟು ವಯಸ್ಸಿನ ಎಲ್ಲಾ ಮಕ್ಕಳಿಗಾಗಿ  ಒಂದು ದೈನಂದಿನ ಉಚಿತ ಊಟದ ವ್ಯವಸ್ಥೆ: '''1978ರಲ್ಲಿ, ಸಾರ್ವಜನಿಕ ಶಾಲೆಗಳಲ್ಲೊಂದರಲ್ಲೇ 25%ನಷ್ಟು ಇರಾನಿಯರು ದಾಖಲಿಸಲ್ಪಟ್ಟರು. ಅದೇ ವರ್ಷದಲ್ಲಿ, ಇರಾನ್‌ನ ವಿಶ್ವವಿದ್ಯಾಲಯಗಳಲ್ಲಿ ಒಟ್ಟಾರೆಯಾಗಿ 185,000 ವಿದ್ಯಾರ್ಥಿ-ವಿದ್ಯಾರ್ಥಿನಿಯರು ಅಧ್ಯಯನ ಮಾಡುತ್ತಿದ್ದರು. ಮೇಲೆ ಉಲ್ಲೇಖಿಸಿದ್ದರ ಜೊತೆಗೆ, 100,000ಕ್ಕೂ ಹೆಚ್ಚಿನ ವಿದ್ಯಾರ್ಥಿಗಳು ತಮ್ಮ ಅಧ್ಯಯನಗಳನ್ನು ಹೊರದೇಶಗಳಲ್ಲಿ ಮುಂದುವರಿಸುತ್ತಿದ್ದರು; ಇವರ ಪೈಕಿ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿನ ಕಾಲೇಜುಗಳು ಹಾಗೂ ವಿಶ್ವವಿದ್ಯಾಲಯಗಳಲ್ಲಿ 50,000 ವಿದ್ಯಾರ್ಥಿಗಳು ದಾಖಲಿಸಲ್ಪಟ್ಟಿದ್ದರು.'''
ಪರಿಣಾಮ ಹಾಗೂ ಅನುದ್ದಿಷ್ಟ ಪರಿಣಾಮಗಳು
ಸುಧಾರಣೆಯ ಈ ಅವಧಿಯಲ್ಲಿ ಅಲ್ಲೊಂದು ಸಣ್ಣ ಕೈಗಾರಿಕಾ ಕ್ರಾಂತಿಯು ಕಂಡುಬಂದಿತ್ತು. ಬಂದರು ಸೌಲಭ್ಯಗಳು ಸುಧಾರಿಸಲ್ಪಟ್ಟವು, ಟ್ರಾನ್ಸ್‌-ಇರಾನಿಯನ್‌ ರೈಲ್ವೆಯು ವಿಸ್ತರಿಸಲ್ಪಟ್ಟಿತು, ಮತ್ತು ಟೆಹ್ರಾನ್‌ ಹಾಗೂ ಪ್ರಾಂತೀಯ ರಾಜಧಾನಿಗಳನ್ನು ಸಂಪರ್ಕಿಸುವ ಮುಖ್ಯ ರಸ್ತೆಗಳು ಡಾಂಬರೀಕರಿಸಲ್ಪಟ್ಟವು. ಉಡುಗೆ-ತೊಡುಗೆ, ಆಹಾರ ಸಂಸ್ಕರಣ, ಸಿಮೆಂಟು, ನೆಲಹಾಸುಗಳು, ಕಾಗದ, ಹಾಗೂ ಮನೆಬಳಕೆಯ ಉಪಕರಣಗಳ ವಲಯಗಳಲ್ಲಿ ಪರಿಣತಿಯನ್ನು ಪಡೆದ ಅನೇಕ ಸಣ್ಣ ಕಾರ್ಖಾನೆಗಳು ಪ್ರಾರಂಭವಾದವು. ಜವಳಿ ಉದ್ಯಮಗಳು, ಯಂತ್ರ ಸಾಧನಗಳು, ಹಾಗೂ ಕಾರು ಜೋಡಣೆಗೆ ಸಂಬಂಧಿಸಿದ ಬೃಹತ್ತಾದ ಕಾರ್ಖಾನೆಗಳು ಕೂಡಾ ಪ್ರಾರಂಭವಾದವು. ಶ್ವೇತ ಕ್ರಾಂತಿಯ ಪ್ರಾರಂಭವಾದ ನಂತರ ಶೈಕ್ಷಣಿಕ ಸಂಸ್ಥೆಗಳೂ ಸಹ ಬೆಳವಣಿಗೆ ಕಂಡವು. ಶಿಶುವಿಹಾರಗಳಲ್ಲಿನ ದಾಖಲಿಸುವಿಕೆಯು 13,300ರಿಂದ 221,990ಕ್ಕೆ ಹೆಚ್ಚಳವಾದರೆ, ಪ್ರಾಥಮಿಕ ಶಾಲೆಗಳಲ್ಲಿ 1,640,000ರಿಂದ 4,080,000ಕ್ಕೆ, ಪ್ರೌಢ ಶಾಲೆಗಳಲ್ಲಿ 370,000ದಿಂದ 741,000ಕ್ಕೆ ಮತ್ತು ಕಾಲೇಜುಗಳಲ್ಲಿ 24,885ದಿಂದ 145,210ಕ್ಕೆ ದಾಖಲಾತಿಯಲ್ಲಿನ ಹೆಚ್ಚಳಗಳು ಕಂಡುಬಂದವು. ಶಾಲೆಗಳು ಹೊಸದಾಗಿ ಪ್ರಾರಂಭವಾಗುವುದರ ಜೊತೆಗೆ, ಶಿಕ್ಷಣ ಹಾಗೂ ಧಾರ್ಮಿಕ ಶಿಕ್ಷಣದ ಮೇಲಿನ ಪಾದ್ರಿವರ್ಗದ ನಿಯಂತ್ರಣವನ್ನು ತಗ್ಗಿಸುವ ಸಲುವಾಗಿ ಹೊಸ ಶೈಕ್ಷಣಿಕ ಕಾರ್ಯನೀತಿಗಳನ್ನೂ ಸಹ ಅವು ಅಳವಡಿಸಿಕೊಳ್ಳುತ್ತಿದ್ದವು. ಸಾಕ್ಷರತಾ ಪ್ರಮಾಣವನ್ನು 26 ಪ್ರತಿಶತ ಪ್ರಮಾಣದಿಂದ 42 ಪ್ರತಿಶತದಷ್ಟು ಪ್ರಮಾಣಕ್ಕೆ ಹೆಚ್ಚಿಸುವಲ್ಲಿ ಸಾಕ್ಷರತೆಯ ವಿಶೇಷದಳಗಳೂ ಸಹ ನೆರವಾದವು. ಮಹಿಳೆಯರ ಹಕ್ಕುಗಳ ಕುರಿತಾದ ಕೆಲವೊಂದು ಸುಧಾರಣೆಗಳನ್ನೂ ಸಹ ಈ ಶ್ವೇತ ಕ್ರಾಂತಿಯು ಒಳಗೊಂಡಿತ್ತು. ಮಹಿಳೆಯರು ಮತಚಲಾಯಿಸುವ ಹಕ್ಕನ್ನು ಗಳಿಸಿಕೊಂಡರು; ಜೊತೆಗೆ ಚುನಾಯಿತ ಕಚೇರಿಯಲ್ಲಿ ಸ್ಥಾನಗಿಟ್ಟಿಸುವ, ವಕೀಲರಾಗಿ ಮತ್ತು ನಂತರದಲ್ಲಿ ನ್ಯಾಯಾಧೀಶರಾಗಿ ಸೇವೆ ಸಲ್ಲಿಸುವ ಅವಕಾಶಗಳನ್ನು ಅವರು ಪಡೆದುಕೊಂಡರು. ಮಹಿಳೆಯರ ವಿವಾಹಯೋಗ್ಯ ವಯಸ್ಸನ್ನೂ ಸಹ ಹದಿನೈದು ವರ್ಷಗಳಿಗೆ ಏರಿಸಲಾಯಿತು.
ಯಾವ ಸಮಸ್ಯೆಗಳನ್ನು ತಪ್ಪಿಸಬೇಕೆಂದು ಷಾ ಪ್ರಯತ್ನಪಡುತ್ತಿದ್ದನೋ ಅಂಥ ಅನೇಕ ಸಮಸ್ಯೆಗಳನ್ನು ಸೃಷ್ಟಿಸುವಲ್ಲಿ ನೆರವಾದ ಹೊಸ ಸಾಮಾಜಿಕ ಬಿಕ್ಕಟ್ಟುಗಳಿಗೆ ಶ್ವೇತ ಕ್ರಾಂತಿಯು ಎಡೆಮಾಡಿಕೊಡುತ್ತದೆ ಎಂಬುದನ್ನು ಷಾ ನಿರೀಕ್ಷಿಸಿರಲಿಲ್ಲ. ಹಿಂದೊಮ್ಮೆ ತನ್ನ ರಾಜಪ್ರಭುತ್ವಕ್ಕೆ ಬಹುಪಾಲು ಸವಾಲುಗಳನ್ನು ಒಡ್ಡಿದ್ದ ಬುದ್ಧಿಜೀವಿಗಳ ವರ್ಗ ಹಾಗೂ ನಗರ ಪ್ರದೇಶದ ಶ್ರಮಿಕ ವರ್ಗ ಎಂಬ ಎರಡು ವರ್ಗಗಳ ಸಂಯೋಜಿತ ಗಾತ್ರಕ್ಕಿಂತ ಷಾನ ಸುಧಾರಣೆಗಳು ನಾಲ್ಕುಪಟ್ಟಿಗೆಂತ ಹೆಚ್ಚಿದ್ದವು. ಷಾನ ಕುರಿತಾಗಿ ಅವರು ಹೊಂದಿದ್ದ ಮುನಿಸು ಕೂಡ ಬೆಳೆದಿತ್ತು. ಏಕೆಂದರೆ, ಹಿಂದೊಮ್ಮೆ ಅವರನ್ನು ಪ್ರತಿನಿಧಿಸಿದ್ದ ಸಂಘಟನೆಗಳಿಂದ ಅವರನ್ನು ಈಗ ಕಿತ್ತುಹಾಕಲಾಗಿತ್ತು; ರಾಜಕೀಯ ಪಕ್ಷಗಳು, ವೃತ್ತಿಪರ ಒಕ್ಕೂಟಗಳು, ವೃತ್ತಿ ಸಂಘಗಳು, ಮತ್ತು ಸ್ವತಂತ್ರ ವೃತ್ತಪತ್ರಿಕೆಗಳು ಇಂಥ ಸಂಘಟನೆಗಳಲ್ಲಿ ಸೇರಿದ್ದವು. ಸರ್ಕಾರದೊಂದಿಗೆ ರೈತರನ್ನು ಜೊತೆಗೂಡಿಸುವ ಬದಲಿಗೆ, ಬೃಹತ್‌ ಸಂಖ್ಯೆಯ ಸ್ವತಂತ್ರ ಕೃಷಿಕರು ಹಾಗೂ ಜಮೀನುರಹಿತ ಕಾರ್ಮಿಕರನ್ನು ಭೂಸುಧಾರಣೆಯು ಸೃಷ್ಟಿಸಿತು; ಇದರ ಪರಿಣಾಮವಾಗಿ ಷಾನೆಡೆಗಿನ ಯಾವುದೇ ಸ್ವಾಮಿನಿಷ್ಠೆಯ ಭಾವನೆಯಿಲ್ಲದ ಸಡಿಲವಾದ ರಾಜಕೀಯ ಫಿರಂಗಿಗಳಾಗಿ ಅವರು ಮಾರ್ಪಟ್ಟರು. ದಿನೇದಿನೇ ಭ್ರಷ್ಟವಾಗುತ್ತಲೇ ಹೋಗುತ್ತಿದ್ದ ಸರ್ಕಾರದೆಡೆಗೆ ಜನಸಮುದಾಯದ ಅನೇಕರು ಮುನಿಸನ್ನು ಹೊಂದಿದ್ದರು; ಜನಸಾಮಾನ್ಯರ ಭವಿತವ್ಯದೊಂದಿಗೆ ಹೆಚ್ಚು ಕಾಳಜಿಯನ್ನು ಹೊಂದಿದ್ದಾರೆ ಎಂದು ಪರಿಗಣಿಸಲ್ಪಟ್ಟಿದ್ದ ಪಾದ್ರಿ ಸಮುದಾಯದ ಕಡೆಗೆ ಜನರು ಇಟ್ಟಿದ್ದ ಸ್ವಾಮಿನಿಷ್ಠೆಯು ಸುಸಂಗತವಾಗಿ ಉಳಿದುಕೊಂಡಿತು ಇಲ್ಲವೇ ಹೆಚ್ಚಳಗೊಂಡಿತು. ಎರ್ವಾಂಡ್‌ ಅಬ್ರಹಾಮಿಯನ್‌ ಎಂಬಾತ ಉಲ್ಲೇಖಿಸುವ ಪ್ರಕಾರ, "ಒಂದು ಕೆಂಪು ಕ್ರಾಂತಿಯನ್ನು ಪೂರ್ವಭಾವಿಯಾಗಿ ಸ್ವಾಧೀನಪಡಿಸಿಕೊಳ್ಳಲು ಶ್ವೇತ ಕ್ರಾಂತಿಯನ್ನು ವಿನ್ಯಾಸಗೊಳಿಸಲಾಗಿತ್ತು. ಅದರ ಬದಲಿಗೆ, ಇಸ್ಲಾಮಿನ ಕ್ರಾಂತಿಯೊಂದಕ್ಕೆ ಅದು ದಾರಿಮಾಡಿಕೊಟ್ಟಿತು.”
ಶ್ವೇತ ಕ್ರಾಂತಿಯ "ನಿಧಾನವಾಗಿ-ಕೆಳಗಿಳಿಯುವ" ಆರ್ಥಿಕ ಕಾರ್ಯತಂತ್ರವೂ ಸಹ ಆಶಿಸಿದಂತೆ ಕೈಗೂಡಲಿಲ್ಲ. ಹೆಕ್ಕಿ ತೆಗೆದ ಗಣ್ಯರಿಗೆ ಪೂರೈಕೆ ಮಾಡಲಾಗಿದ್ದ ತೈಲ ಹಣವು, ಉದ್ಯೋಗಗಳು ಹಾಗೂ ಕಾರ್ಖಾನೆಗಳನ್ನು ಸೃಷ್ಟಿಸಲು ಬಳಸಲ್ಪಡುತ್ತದೆ, ಇದರಿಂದ ಅಂತಿಮವಾಗಿ ಹಣದ ಹಂಚಿಕೆಗೆ ಕಾರಣವಾಗುತ್ತದೆ ಎಂದು ತಾತ್ತ್ವಿಕವಾಗಿ ಭಾವಿಸಲಾಗಿತ್ತು. ಆದರೆ ಅದರ ಬದಲಿಗೆ ಐಶ್ವರ್ಯವು ಮೇಲಿನ ಹಂತದಲ್ಲೇ ಸಿಕ್ಕಿಹಾಕಿಕೊಂಡಿತು ಮತ್ತು ಕೆಲವೇ ಜನರ ಕೈಗಳಲ್ಲಿ ಅದು ಜಮಾವಣೆಗೊಂಡಿತು.
ಶ್ವೇತ ಕ್ರಾಂತಿಯಿಂದ ಪಡೆಯಲಾದ ಹಲವಾರು ಸಾಮಾಜಿಕ ಕಾರ್ಯಸೂಚಿಗಳ ನೆರವಿನೊಂದಿಗೆ ಇರಾನ್‌ ಪ್ರಗತಿ ಸಾಧಿಸಿತು ಎಂಬುದು ಸತ್ಯಸಂಗತಿಯಾಗಿದ್ದರೂ ಸಹ, ಮಧ್ಯಪ್ರಾಚ್ಯ ವಲಯದಲ್ಲಿನ ಶಿಶುಗಳ ಸಾವಿನ ಅತ್ಯಂತ ಕೆಟ್ಟದಾದ ಪ್ರಮಾಣಗಳು, ಮತ್ತು ವೈದ್ಯ-ರೋಗಿಯ ಪ್ರಮಾಣಗಳನ್ನು ಹೊಂದಿದ್ದ ಪ್ರದೇಶಗಳ ಪೈಕಿ ಇರಾನ್‌ ಇನ್ನೂ ಒಂದೆನಿಸಿಕೊಂಡಿದ್ದು ಅದರಷ್ಟೇ ಸಮಾನ ಸತ್ಯವಾಗಿತ್ತು. ಒಂದು ಉನ್ನತ ಶಿಕ್ಷಣವನ್ನು ಪಡೆಯುತ್ತಿದ್ದ ಜನರ ಶೇಕಡಾವಾರು ಪ್ರಮಾಣಗಳು ಕಡಿಮೆಯಿದ್ದ ದೇಶಗಳ ಪೈಕಿ ಇರಾನ್‌ ಕೂಡ ಒಂದಾಗಿತ್ತು. ಉದಾಹರಣೆಗೆ, ಸುಮಾರು 68 ಪ್ರತಿಶತ ಭಾಗದಷ್ಟು ವಯಸ್ಕ ಜನರು ಇನ್ನೂ ಅನಕ್ಷರಸ್ಥರಾಗಿಯೇ ಉಳಿದುಕೊಂಡಿದ್ದರೆ, 60 ಪ್ರತಿಶತ ಭಾಗದಷ್ಟು ಮಕ್ಕಳು ತಮ್ಮ ಪ್ರಾಥಮಿಕ ಶಾಲಾ ಶಿಕ್ಷಣವನ್ನು ಸಂಪೂರ್ಣಗೊಳಿಸಲಿಲ್ಲ. ಈ ಮುನಿಸು ಹಾಗೂ ಷಾನ ವಿಫಲಗೊಂಡ ಸುಧಾರಣೆಗಳೆಡೆಗೆ ಇದ್ದ ಸಿಟ್ಟು ಒಟ್ಟಾಗಿ ಸೇರಿಕೊಂಡು, ಷಾನ ವಿರುದ್ಧವಾಗಿ ಜನರು ಒಟ್ಟುಗೂಡಲು ಕಾರಣವಾಯಿತು ಎಂದು ತೋರುತ್ತದೆ. ಅಷ್ಟೇ ಅಲ್ಲ, ಈ ಕಾರಣದಿಂದಾಗಿ ಷಾ ಬಯಸಿದಂತೆ ಅವನೆಡೆಗಿನ ಯಾವುದೇ ವರ್ಗದ ಸ್ವಾಮಿನಿಷ್ಠೆಯೂ ಖಂಡಿತಾ ಹೆಚ್ಚಾಗಲಿಲ್ಲ.
ಶ್ವೇತ ಕ್ರಾಂತಿ ಮತ್ತು ಅದು ಹೊತ್ತು ತಂದ ಸುಧಾರಣೆಗಳ ಅತ್ಯಂತ ಪ್ರಮುಖ ಹಾಗೂ ಸಮಂಜಸವಾದ ಪರಿಣಾಮವೆಂದರೆ, ಇದು ರುಹೊಲ್ಲಾಹ್‌ ಖೊಮೇನಿಯ ಜನಪ್ರಿಯತೆಯು ಹೆಚ್ಚಾಗಲು ಕಾರಣವಾಯಿತು. ಪಾದ್ರಿವರ್ಗದ ಓರ್ವ ಸದಸ್ಯನಾಗಿ ತನ್ನ ಸಾರ್ವಜನಿಕ ಜೀವನವನ್ನು ಖೊಮೇನಿ ಪ್ರಾರಂಭಿಸಿದ; “ಪ್ರತಿಭಟಿಸದಿರುವ ತತ್ತ್ವ”, ಸರ್ಕಾರ ಅಥವಾ ರಾಜಕೀಯ ವ್ಯವಹಾರಗಳೊಂದಿಗೆ ತೊಡಗಿಸಿಕೊಳ್ಳದಿರುವ ಪರಿಪಾಠವನ್ನು ಈ ವರ್ಗವು ಅನುಸರಿಸುತ್ತಿತ್ತು. ದಿನೇ ದಿನೇ ಹೆಚ್ಚಾಗುತ್ತಲೇ ಇದ್ದ ಷಾನ ಭ್ರಷ್ಟಾಚಾರ ಹಾಗೂ ಶ್ವೇತ ಕ್ರಾಂತಿಯ ಮೂಲಕ ಆಗುತ್ತಿದ್ದ ಸುಧಾರಣೆಗಳ ಅನುಷ್ಠಾನದಿಂದಾಗಿ, ಖೊಮೇನಿಯು ಷಾನ ಓರ್ವ ಮುಚ್ಚುಮರೆಯಿಲ್ಲದ ರಾಜಕೀಯ ಶತ್ರುವಾಗಿ ಬೆಳೆದ. ಖೊಮೇನಿಯ ಆಲೋಚನೆಯಲ್ಲಿ ಬದಲಾವಣೆಯಾಗುವುದಕ್ಕೆ ಸಂಬಂಧಿಸಿದಂತೆ ಶ್ವೇತ ಕ್ರಾಂತಿಯು ಒಂದು ವೇಗವರ್ಧಕದ ಪಾತ್ರವನ್ನು ವಹಿಸಿತು. ಹಿಂದೊಮ್ಮೆ ಪಾದ್ರಿವರ್ಗದ ಓರ್ವ ಗೌರವಾನ್ವಿತ ಸದಸ್ಯನಾಗಿದ್ದ ಖೊಮೇನಿಯು, ಷಾನನ್ನು ಬಹಿರಂಗವಾಗಿ ವಿರೋಧಿಸಲು ಶುರುಮಾಡಿದ ಮತ್ತು ಅವನ ಅಧಿಕಾರಚ್ಯುತಿಗಾಗಿ ಕರೆನೀಡಿದ; ವಿಭಿನ್ನ ವೃತ್ತಿಗಳು ಹಾಗೂ ಆರ್ಥಿಕ ಸ್ಥಾನಮಾನಗಳಿಗೆ ಸೇರಿದ ಜನರೆಲ್ಲರೂ ಆತನನ್ನು ಓರ್ವ ಮಾದರಿವ್ಯಕ್ತಿಯಾಗಿ ಪರಿಗಣಿಸಿ, ಅವನನ್ನು ಅನುಸರಿಸಲು ಶುರುಮಾಡಿದರು.
ಇರಾನ್‌ನ ಆರ್ಥಿಕ ಹಾಗೂ ತಂತ್ರಜ್ಞಾನದ ಪ್ರಗತಿಗೆ ಶ್ವೇತ ಕ್ರಾಂತಿಯು ತನ್ನದೇ ಆದ ಕೊಡುಗೆಯನ್ನು ನೀಡಿತಾದರೂ, ಅದರಲ್ಲಿದ್ದ ಕೆಲವೊಂದು ಅಂಶಗಳು ಒಟ್ಟಾಗಿ ಸೇರಿಕೊಂಡು ಷಾನ ಅವನತಿಗೆ ಹಾಗೂ 1979ರಲ್ಲಿ ಸಂಭವಿಸಿದ ಇರಾನಿಯನ್ನರ ಕ್ರಾಂತಿಗೆ ಕಾರಣವಾದವು; ಕೆಲವೊಂದು ಭೂಸುಧಾರಣಾ ಕಾರ್ಯಸೂಚಿಗಳ ವೈಫಲ್ಯಗಳು, ಪ್ರಜಾಪ್ರಭುತ್ವವಾದಿ ಸುಧಾರಣೆಗಳ ಭಾಗಶಃ ಕೊರತೆ, ಪಾದ್ರಿವರ್ಗ ಹಾಗೂ ಭೂಸ್ವತ್ತುಳ್ಳ ಗಣ್ಯ ಸಮುದಾಯವು ಶ್ವೇತ ಕ್ರಾಂತಿಯೆಡೆಗೆ ಹೊಮ್ಮಿಸಿದ ತೀವ್ರ ವೈಷಮ್ಯ ಇವೆಲ್ಲವೂ ಈ ಕೆಲವೊಂದು ಅಂಶಗಳಲ್ಲಿ ಸೇರಿದ್ದವು.
ಭೂಸುಧಾರಣೆಯೊಂದಿಗಿನ ಸಮಸ್ಯೆಗಳು
ಶ್ವೇತ ಕ್ರಾಂತಿಯ ಕೇಂದ್ರಬಿಂದುವಾಗಿದ್ದ ಭೂಸುಧಾರಣೆಯು ಯಾವ ಆಶಯದೊಂದಿಗೆ ಅದನ್ನು ಹಮ್ಮಿಕೊಳ್ಳಲಾಗಿತ್ತೋ ಅದನ್ನು ಮಾಡಿತು; ಅಂದರೆ, ಗಣ್ಯರು ಹಾಗೂ ಭೂಮಾಲೀಕರನ್ನು ಅದು ದುರ್ಬಲಗೊಳಿಸಿತು. ಅವರ ಜಾಗದಲ್ಲಿ ವಾಣಿಜ್ಯ ಕೃಷಿಕರ ಒಂದು ಹೊಸ ಗುಂಪು ಹೊರಹೊಮ್ಮಿತು, ಹಾಗೂ ಪಹ್ಲಾವಿ ಕುಟುಂಬದಂಥ ಹಿಂದೆ ಬೃಹತ್‌ ಪ್ರಮಾಣದಲ್ಲಿ ಜಮೀನನ್ನು ಹೊಂದಿದ್ದ ಅನೇಕ ಕುಟುಂಬಗಳು ಈ ವಾಣಿಜ್ಯ ಕೃಷಿಕರ ವರ್ಗಗಳಾಗಿ ತಮ್ಮನ್ನು ಮತ್ತೆ ಬಲಪಡಿಸಿಕೊಳ್ಳುವಲ್ಲಿ ಸಮರ್ಥವಾದವು. ಸಣ್ಣ ಭೂಮಾಲೀಕರ ಒಂದು ಕ್ಷಿಪ್ರ ವಿಸ್ತರಣೆಯು ಕಂಡುಬಂದಿತಾದರೂ, ರೈತ ಸಮುದಾಯವು ಒಟ್ಟಾರೆಯಾಗಿ ಅಥವಾ ಸಮಷ್ಟಿಯಾಗಿ ಜಮೀನನ್ನು ಸ್ವಾಧೀನಪಡಿಸಿಕೊಳ್ಳಲಿಲ್ಲ. ಸ್ಥೂಲವಾಗಿ ಗ್ರಾಮೀಣ ಜನಸಂಖ್ಯೆಯ ಕೇವಲ ಅರ್ಧದಷ್ಟು ಜನರು ಮಾತ್ರವೇ ಯಾವುದೇ ಜಮೀನನ್ನು ಸ್ವೀಕರಿಸಿದರು, ಮತ್ತು ಜಮೀನನ್ನು ಸ್ವೀಕರಿಸಿದವರ ಪೈಕಿ ಅನೇಕರು ತಮಗೆ ತಾವು ಆಸರೆಯಾಗಿರಲು ಸಾಕಾಗುವಷ್ಟು ಪ್ರಮಾಣದಲ್ಲಿ ಅದನ್ನು ಪಡೆಯಲಿಲ್ಲ. ಏಳಿಗೆ ಹೊಂದುತ್ತಿರುವ ಕೃಷಿಕಕರು, ಸಣ್ಣ ಭೂಮಾಲೀಕರು, ಹಾಗೂ ಹಳ್ಳಿ ಕಾರ್ಮಿಕರು ಎಂಬ ಮೂರು ವರ್ಗಗಳಾಗಿ ಗ್ರಾಮೀಣ ಜನಸಂಖ್ಯೆಯು ಪ್ರತ್ಯೇಕಿಸಲ್ಪಡುವಂತಾಗಲು ಶ್ವೇತ ಕ್ರಾಂತಿಯು ಕಾರಣವಾಯಿತು. ಮೊದಲನೆಯ ಗುಂಪು ಮಾತ್ರವೇ ಭೂಸುಧಾರಣೆಗಳಿಂದ ನಿಜವಾಗಿಯೂ ಪ್ರಯೋಜನ ಪಡೆಯಿತು. ಹಳ್ಳಿಯ ಹಿಂದಿನ ಮುಖ್ಯಸ್ಥರು, ಜಮೀನಿನ ಪಾರುಪತ್ಯೆಗಾರರು, ಹಾಗೂ ಹಿಂದಿನ ಕೆಲವೊಂದು ಭೂಮಾಲೀಕರು ಈ ಗುಂಪಿನಲ್ಲಿ ಸೇರಿದ್ದರು. ಎರಡನೇ ಗುಂಪಿನಲ್ಲಿ ಪಾಲುಗುತ್ತಿಗೆದಾರರು ಸೇರಿದ್ದರು; 10 ಹೆಕ್ಟೇರುಗಳಿಗಿಂತ ಹೆಚ್ಚಿಲ್ಲದ ಜಮೀನನ್ನು ಇವರು ಸ್ವೀಕರಿಸಿದರು. ಬಹುಪಾಲು ಪ್ರದೇಶಗಳಲ್ಲಿ ಒಬ್ಬರ ಜೀವನಕ್ಕೆ ಆಸರೆಯಾಗಿರುವುದಕ್ಕೆ ಅಗತ್ಯವಿರುವ ಕನಿಷ್ಟ ಪ್ರಮಾಣದ ಜಮೀನು ಎಂದು ಇದು ಪರಿಗಣಿಸಲ್ಪಟ್ಟಿತ್ತು. ಇವರ ಪೈಕಿ ಬಹುಪಾಲು ಜನರು ತಂತಮ್ಮ ಜಮೀನುಗಳನ್ನು ಸರ್ಕಾರದ ಸಹಕಾರ ಸಂಸ್ಥೆಗಳಲ್ಲಿನ ಷೇರುಗಳನ್ನು ಪಡೆಯುವುದಕ್ಕಾಗಿ ಮಾರಿಕೊಂಡರು; ಏಕೆಂದರೆ ಅವರಿಗೆ ನೀಡಲಾಗಿದ್ದ ಜಮೀನಿನ ಪ್ರಮಾಣವನ್ನು ಆಧರಿಸಿ ಜೀವನ ಸಾಗಿಸಲು ಪ್ರಯತ್ನಿಸುವುದು ನಿರರ್ಥಕವಾಗಿತ್ತು. ಕೊನೆಯ ಗುಂಪಿಗೆ ಯಾವ ಜಮೀನೂ ಸಿಗಲಿಲ್ಲ; ಬೇಸಾಯದ ಕೂಲಿಯಾಳುಗಳಾಗಿ, ಕಾರ್ಮಿಕರಾಗಿ, ಅಥವಾ ಕುರಿಕಾಯುವವರಾಗಿ ಅವರು ತಮ್ಮ ಜೀವನವನ್ನು ಸಾಗಿಸಿದರು. ಅವರಲ್ಲನೇಕರು ಕೆಲಸವನ್ನು ಅರಸಿಕೊಂಡು ನಗರ ಪ್ರದೇಶದ ಕೇಂದ್ರಗಳಿಗೆ ವಲಸೆಹೋದರು. ಈ ರೀತಿಯಾಗಿ, ಯಾವ ಜನರಿಗಾಗಿ ಭೂಸುಧಾರಣೆಗಳು ವಿನ್ಯಾಸಗೊಳಿಸಲ್ಪಟ್ಟವೋ ಅಂಥ ಗ್ರಾಮೀಣ ಜನರಿಗೆ ಅದು ಜಮೀನನ್ನು ನಿಜವಾಗಿ ಒದಗಿಸಲಿಲ್ಲ ಮತ್ತು ನಗರ ಪ್ರದೇಶದ ಒಂದು ಹೊಸ ನಿರುದ್ಯೋಗಿ ಅಥವಾ ಅರೆ-ನಿರುದ್ಯೋಗಿ ಕೆಳವರ್ಗವನ್ನು ಇದು ಸೃಷ್ಟಿಸಿತು ಎಂದು ಈ ಮೂಲಕ ತೀರ್ಮಾನಿಸಬಹುದು.
ಟೀಕೆ
ಶ್ವೇತ ಕ್ರಾಂತಿಯನ್ನು ಅತೀವವಾಗಿ ಟೀಕಿಸಿದವರಲ್ಲಿ ಎರಡು ಪ್ರಮುಖ ಗುಂಪುಗಳು ಸೇರಿದ್ದವು. ಅವುಗಳೆಂದರೆ, ಪಾದ್ರಿವರ್ಗ ಮತ್ತು ಭೂಮಾಲೀಕರ ವರ್ಗ. ತಮ್ಮ ಜಮೀನನ್ನು ಕಿತ್ತುಕೊಳ್ಳಲಾಯಿತು ಮತ್ತು ಅದನ್ನು ಮರುವಿತರಿಸಲಾಯಿತು ಎಂಬ ಕಾರಣದಿಂದಾಗಿ ಭೂಸುಧಾರಣೆಗಳ ಕುರಿತು ಭೂಮಾಲೀಕರು ಕೋಪಗೊಂಡಿದ್ದರು. ರೈತರೊಂದಿಗೆ ಅಥವಾ ಜಮೀನು ಕಾರ್ಮಿಕರೊಂದಿಗೆ ವ್ಯವಹರಿಸುವಾಗ ಸರ್ಕಾರವು ಅವರ ಅಧಿಕಾರವನ್ನು ತಗ್ಗಿಸಿದ್ದೂ ಸಹ ಅವರಿಗೆ ಮೆಚ್ಚುಗೆಯಾಗಲಿಲ್ಲ.
ಅತ್ಯಂತ ಶಕ್ತಿಯುತ ಷಿಯಾಹ್‌ ಪಾದ್ರಿ ವರ್ಗದವರೂ ಸಹ ಈ ಸುಧಾರಣೆಗಳ ಕುರಿತು ಕೋಪಗೊಂಡಿದ್ದರು; ಶಿಕ್ಷಣ ಹಾಗೂ ಕುಟುಂಬ ಕಾನೂನಿನ ಕ್ಷೇತ್ರಗಳಲ್ಲಿ ತಾವು ಹೊಂದಿದ್ದ ಸಾಂಪ್ರದಾಯಿಕ ಅಧಿಕಾರಗಳ ಬಹುಭಾಗವನ್ನು ಸದರಿ ಸುಧಾರಣೆಗಳು ತೆಗೆದುಹಾಕಿದ್ದಷ್ಟೇ ಅಲ್ಲದೇ, ಗ್ರಾಮೀಣ ಪ್ರದೇಶಗಳಲ್ಲಿ ಹಿಂದೆ ತಾವು ಹೊಂದಿದ್ದ ಬಲವಾದ ಪ್ರಭಾವವನ್ನು ತಗ್ಗಿಸಿದ್ದೂ ಸಹ ಪಾದ್ರಿಗಳ ಕೋಪಕ್ಕೆ ಕಾರಣವಾಗಿತ್ತು. "ಪಾದ್ರಿವರ್ಗದವರ ಪೈಕಿಯ ಮೇಲಂತಸ್ತಿನವರ ಒಂದು ಬೃಹತ್‌ ಶೇಕಡಾವಾರು ಭಾಗದವರು ಜಮೀನು ಹೊಂದಿರುವ ಕುಟುಂಬಗಳಿಂದ ಬಂದವರಾಗಿದ್ದು" ಸುಧಾರಣೆಯಿಂದಾಗಿ ಅವರಿಗೆ ವ್ಯಾಪಕವಾದ ಹಾನಿಯಾಗಿತ್ತು ಮತ್ತು ಅನುಪಸ್ಥಿತ ಬಾಡಿಗೆಯ ಬಹುಪಾಲು ಆದಾಯವು ಪಾದ್ರಿವರ್ಗ ಹಾಗೂ ಅವರ ಸಂಸ್ಥೆಗಳಿಗೆ ನೇರವಾಗಿ ಹೋಯಿತು. ಪಾದ್ರಿವರ್ಗದ ಸ್ಥಾಪನೆಗೆ ಧನಸಹಾಯ ಮಾಡುವಲ್ಲಿ ನೆರವಾದ ಸುಮಾರು 10,000 ಹಳ್ಳಿಗಳಿಂದ ಬಂದ ಬಾಡಿಗೆಗಳು ಮರುವಿತರಣೆಗಾಗಿ ಅರ್ಹವಾಗಿದ್ದವು.
ಒಂದು ಗುಂಪು, ಅಥವಾ ಹೆಚ್ಚು ಸೂಕ್ತವಾಗಿ ಹೇಳುವುದಾದರೆ, ಶ್ವೇತ ಕ್ರಾಂತಿಯನ್ನು ಹಾಗೂ ಸ್ವತಃ ಷಾನನ್ನು ಅತ್ಯಂತ ಬಹಿರಂಗವಾಗಿ ವಿರೋಧಿಸಿದ ವ್ಯಕ್ತಿ ರುಹೊಲ್ಲಾಹ್‌ ಖೊಮೇನಿ ಆಗಿದ್ದ. ಮಹಿಳೆಯಯರಿಗೆ ಮತಚಲಾಯಿಸುವ ಹಕ್ಕು ನೀಡುವುದು, ಜಾತ್ಯತೀತ ಸ್ಥಳೀಯ ಚುನಾವಣಾ ಮಸೂದೆ, ಮತ್ತು ಭೂಸುಧಾರಣೆಗಳು ಇವೇ ಮೊದಲಾದ ಶ್ವೇತ ಕ್ರಾಂತಿಯ ಅನೇಕ ಮಗ್ಗುಲುಗಳ ಕುರಿತಾಗಿ ಇರಾನ್‌ನಲ್ಲಿನ ಪಾದ್ರಿಗಳು ತೀವ್ರ ಅಸಮಾಧಾನವನ್ನು ಹೊಂದಿದ್ದರೂ ಸಹ, ಒಂದು ಸಮಷ್ಠಿಯ ರೂಪದಲ್ಲಿ ಅಥವಾ ಸಮಗ್ರವಾಗಿ ಅವರು ಇದನ್ನು ಸಕ್ರಿಯವಾಗಿ ಪ್ರತಿಭಟಿಸುತ್ತಿರಲಿಲ್ಲ. ಮತ್ತೊಂದೆಡೆ, ಷಿಯಿ ಪಾದ್ರಿಗಳ ಸಾಂಪ್ರದಾಯಿಕ ಪಾತ್ರ ಹಾಗೂ ಪರಿಪಾಠಗಳಿಂದ ವಿಮುಖನಾಗಿ ಆಲೋಚನೆಯ ಒಂದು ಗಂಭೀರಸ್ವರೂಪದ ಬದಲಾವಣೆ ಹೊಂದುವವನಂತೆ ಖೊಮೇನಿಯು ಕಂಡುಬಂದ, ಮತ್ತು ಹೊಸ ಸುಧಾರಣೆಗಳು ಹಾಗೂ ಷಾನ ವಿರುದ್ಧವಾಗಿ ಸಕ್ರಿಯವಾಗಿ ಮಾತನಾಡಲು ಪ್ರಾರಂಭಿಸಿದ. 1963ರ ಜೂನ್‌ ತಿಂಗಳಲ್ಲಿ ಕ್ವಾಮ್‌ನಲ್ಲಿ ಖೊಮೇನಿಯು ಮಾಡಿದ ಪ್ರಸಿದ್ಧ ಭಾಷಣವು, ವಿದ್ಯಾರ್ಥಿಗಳ ಪ್ರತಿಭಟನೆಗಳ ಕಡೆಗೆ ಷಾ ತೋರಿಸಿದ ಕ್ರೌರ್ಯವನ್ನು ವಿರೋಧಿಸಿತ್ತು, ಮತ್ತು ಮೊಟ್ಟಮೊದಲ ಬಾರಿಗೆ, ಓರ್ವ ವ್ಯಕ್ತಿಯಾಗಿ ಷಾನ ಮೇಲೆ ದಾಳಿಮಾಡಿದ ಭಾಷಣ ಇದಾಗಿತ್ತು. ಖೊಮೇನಿಯ ಗಡೀಪಾರಿಗೆ ಈ ಭಾಷಣವು ಕಾರಣವಾಯಿತಾದರೂ, ಇರಾನಿನ ಹೊರಗಡೆ ಇದ್ದ ಖೊಮೇನಿಯ ಪ್ರತಿಭಟನೆಗಳನ್ನು ಅದು ನಿಲ್ಲಿಸಲಾಗಲಿಲ್ಲ, ಅಥವಾ ಇರಾನ್‌ ಒಳಗಡೆ ಅವನು ಹೊಂದಿರುವ ಪ್ರಭಾವವನ್ನು ದುರ್ಬಲಗೊಳಿಸಲು ಅದಕ್ಕೆ ಸಾಧ್ಯವಾಗಲಿಲ್ಲ.
ಇರಾನ್‌ನ ಮುಸ್ಲಿಮರಲ್ಲದ ಅಲ್ಪಸಂಖ್ಯಾತ ವರ್ಗದ ಸದಸ್ಯರನ್ನು ಸ್ಥಳೀಯ ಕಚೇರಿಗಳಿಗೆ ಚುನಾಯಿಸುವುದಕ್ಕೆ ಅಥವಾ ನೇಮಿಸುವುದಕ್ಕೆ ಅವಕಾಶ ಕಲ್ಪಿಸುವ ಸುಧಾರಣೆಗಳ ಮುನ್ನೇರ್ಪಾಡುಗಳ ಮೇಲೂ ಖೊಮೇನಿ ದಾಳಿಮಾಡಿದ:
ಒಂದೆರಡು ತಿಂಗಳುಗಳ ನಂತರ ಅಶುರಾ ದಿನದಂದು ಒಂದು ಕೋಪೋದ್ರಿಕ್ತ ಭಾಷಣದ ಮೂಲಕ ದಾಳಿಮಾಡಿದ ಖೊಮೇನಿಯು, ಷಾನನ್ನು ಓರ್ವ "ಹತಭಾಗ್ಯ ದುಃಖಾರ್ತ ಮನುಷ್ಯ" ಎಂದು ಕರೆದ ಮತ್ತು ಷಾ ಏನಾದರೂ ಓರ್ವ "ನಾಸ್ತಿಕ" ಯೆಹೂದಿಯಾಗಿದ್ದಾನೆಯೇ ಎಂದು ಪ್ರಶ್ನಿಸಿದ. ಎರಡು ದಿನಗಳ ನಂತರ, ಜೂನ್‌ 5ರಂದು ಖೊಮೇನಿಯನ್ನು ಬಂಧಿಸಲಾಯಿತು. ಮೂರು ದಿನಗಳವರೆಗೆ ನಡೆದ ದೊಂಬಿಗಳಿಗೆ ಇದು ಕಿಚ್ಚುಹಚ್ಚಿತು ಹಾಗೂ ಇದರಿಂದಾಗಿ ನೂರಾರು ಮಂದಿ ಸತ್ತರು. ಸೇನೆಯು "15,000ಕ್ಕಿಂತ ಕಡಿಮೆಯಿಲ್ಲದ ಜನರ ಸಾಮೂಹಿಕ ವಧೆಮಾಡಿದ" ಕಾಲವೆಂಬುದಾಗಿ ಈ ಹಿಂಸಾಚಾರಗಳು ಭಾಷಣಗಳಲ್ಲಿ ಹಾಗೂ ಬರಹಗಳಲ್ಲಿ ಸ್ಮರಿಸಲ್ಪಟ್ಟವು. 1964ರ ಏಪ್ರಿಲ್‌ನಲ್ಲಿ ಖೊಮೇನಿಯನ್ನು ಗೃಹಬಂಧನದಿಂದ ಬಿಡುಗಡೆ ಮಾಡಲಾಯಿತಾದರೂ, ಅದೇ ವರ್ಷದ ನವೆಂಬರ್‌ನಲ್ಲಿ ಅವನನ್ನು ಗಡೀಪಾರು ಮಾಡಲಾಯಿತು.
ಇಸ್ಲಾಮಿಕ್‌ ಗಣರಾಜ್ಯದಲ್ಲಿನ ಒಂದು ಪ್ಯಾರಾಸ್ಟೇಟಲ್‌ ಸಂಘಟನೆಯಿಂದ ಪ್ರಕಟಿಸಲ್ಪಟ್ಟ ಇತ್ತೀಚಿನ ಪುಸ್ತಕವೊಂದು, ಮುಸ್ಲಿಮರ ಗೌರವಕ್ಕೆ ಸಂಬಂಧಿಸಿದಂತೆ ಇರುವ ವ್ಯವಹಾರಗಳ ಕುರಿತಾಗಿ ಮುಸ್ಲಿಮರಲ್ಲದವರು ನಿರ್ಧಾರ ಮಾಡುತ್ತಿದ್ದ ಬಗ್ಗೆ ಯಾವುದೇ ಉಲ್ಲೇಖವನ್ನು ಮಾಡಿಲ್ಲ; ಆದರೆ ಅದು ಸಮರ್ಥಿಸುವ ಪ್ರಕಾರ, "ಚುನಾಯಿಸಲ್ಪಡುವುದಕ್ಕೆ ಸಂಬಂಧಿಸಿದಂತೆ ಮಹಿಳೆಯರಿಗೆ ನೀಡಲಾದ ಹಕ್ಕು ಇತರ ಸಂಚುಗಳನ್ನು ಅವಿಸಿಡಲು ಬಳಸಲಾಗಿದ್ದ ಒಂದು ಹೊದಿಕೆಯಾಗಿತ್ತು", ಅದರಲ್ಲೂ ವಿಶೇಷವಾಗಿ ಇಸ್ರೇಲ್‌ನೊಂದಿಗೆ ಕಚೇರಿ ಹಾಗೂ ಸಂಬಂಧಗಳನ್ನು ಹೊಂದಲು ಬಹಾಯಿಗಳಿಗೆ ಅವಕಾಶ ಕಲ್ಪಿಸುವುದು ಇದರಲ್ಲಿ ಸೇರಿತ್ತು. ಜನಮತಸಂಗ್ರಹಕ್ಕೆ ಮುಂಚಿತವಾಗಿ ಒಂದು ಮಸೂದೆಯು ಅಯಶಸ್ವಿಯಾಗಿ ಅಥವಾ ನಿಷ್ಫಲವಾದಂತೆ ಪರಿಚಯಿಸಲ್ಪಟ್ಟರೂ, ಅದು ಇದೇ ಬಗೆಯ ಕ್ರಮಗಳನ್ನು ಹೊಂದಿತ್ತು.
"concerned town and province councils which would delete the candidates and voters election conditions of: `Being a Muslim, swearing on the Quran and being a male,` was approved by the cabinet of Amir Asadollah Alam (16 Mehr 1341/8 October 1962). The right of women to be elected was a cover to conceal other plots. The deletion and alteration of the first two conditions were aimed at legalization of the presence of Bahai elements in key government positions. As mentioned above, one of the U.S.'s conditions for its support of the Shah, was the Shah's support of Israel and the enhancement of relations between Iran and Israel. The infiltration of the followers of the colonialistic ideology of Bahaism into the three forces would ensure this condition. ..."
ಆದಾಗ್ಯೂ, ಆ ಹೇಳಿಕೆಗಳಿಗೆ ಸಂಬಂಧಿಸಿದಂತೆ ಯಾವುದೇ ಪುರಾವೆಯೂ ಲಭ್ಯವಿಲ್ಲ, ಮತ್ತು ಸರ್ಕಾರದಿಂದ ಸಾರ್ವಜನಿಕರ ಗಮನವನ್ನು ಆಚೆಗೆ ಸೆಳೆಯುವ ದೃಷ್ಟಿಯಿಂದ, ಬಹಾಯಿಗಳ ವಿರುದ್ಧದ ಪಿತೂರಿಯ ಸಿದ್ಧಾಂತಗಳ ಆಪಾದಿಸುವಿಕೆಗಳು 20ನೇ ಶತಮಾನದಿಂದಲೂ ನಿರಂತರವಾಗಿ ಚಾಲ್ತಿಯಲ್ಲಿವೆ. ಒಂದು ಹೊಸ 'ಇತರ' ವರ್ಗವನ್ನು ವ್ಯಾಖ್ಯಾನಿಸುವಲ್ಲಿ ಈ ಆಪಾದಿಸುವಿಕೆಗಳು ನೆರವಾಗಿವೆ ಮತ್ತು ಸ್ವತಃ ಓರ್ವ ಬೆದರಿಕೆಗೊಳಗಾದ ಷಿಯಿಯನ್ನು ಪುನರ್‌ದೃಢೀಕರಿಸಿವೆ. ಚೆಹಾಬಿಯು ಸೂಚಿಸುವ ಪ್ರಕಾರ, ಬಹಾಯಿಗಳ ವಿರುದ್ಧದ ಜಾತ್ಯತೀತ ಇರಾನಿಯನ್ನರ ಆಪಾದಿಸುವಿಕೆಗಳು ಹಾಗೂ ಪೂರ್ವಗ್ರಹಗಳು ಇರಾನಿಯರ ರಾಷ್ಟ್ರೀಯತೆಯ ವಿಶ್ವಪ್ರಜೆ-ವಿರೋಧಿ ಹೊರನೋಟದಿಂದ ಹುಟ್ಟಿಕೊಂಡಿವೆ; ಮಾನವಕುಲದ ಒಗ್ಗಟ್ಟನ್ನು ಬಹಾಯಿ ನಂಬಿಕೆಯು ದೃಢೀಕರಿಸಿದರೆ, ಇರಾನಿಯರ ರಾಷ್ಟ್ರೀಯತೆಯು ಅನ್ಯದ್ವೇಷದ ಬಲವಾದ ಅಂಶಗಳನ್ನು ಒಳಗೊಂಡಿದೆ.
ಉಲ್ಲೇಖಗಳು
1 ಸೂಸನ್‌ ಸಿಯಾವೊಷಿ, ಲಿಬರಲ್‌ ನ್ಯಾಷನಲಿಸಂ ಇನ್‌ ಇರಾನ್‌. ವೆಸ್ಟ್‌ವ್ಯೂ ಪ್ರೆಸ್‌, 1990, ಪುಟ 23 2 ಜೇಮ್ಸ್‌‌ A. ಬಿಲ್‌‌, “ಮಾಡರ್ನೈಸೇಷನ್‌ ಅಂಡ್‌ ರಿಫಾರ್ಮ್‌ ಫ್ರಮ್‌ ಎಬೌ: ದಿ ಕೇಸ್‌ ಆಫ್‌ ಇರಾನ್‌”. ದಿ ಜರ್ನಲ್‌ ಆಫ್‌ ಪಾಲಿಟಿಕ್ಸ್‌, ಸಂಪುಟ 32, ಸಂಖ್ಯೆ 1 ಫೆಬ್ರುವರಿ 1970, ಪುಟ 33 3 ಬಿಲ್‌‌, ಪುಟ 33 4 ಮೋಷೆನ್‌ M. ಮಿಲಾನಿ, ದಿ ಮೇಕಿಂಗ್‌ ಆಫ್‌ ಇರಾನ್‌'ಸ್‌ ಇಸ್ಲಾಮಿಕ್‌ ರೆವಲ್ಯೂಷನ್‌. ವೆಸ್ಟ್‌ವ್ಯೂ ಪ್ರೆಸ್‌, 1988, ಪುಟ 85 5 ಬಿಲ್‌‌, ಪುಟ 34 6 ಎರ್ವಾಂಡ್‌ ಅಬ್ರಹಾಮಿಯನ್‌, ಎ ಹಿಸ್ಟರಿ ಆಫ್‌ ಮಾಡರ್ನ್‌ ಇರಾನ್‌. ಕೇಂಬ್ರಿಜ್‌ ಯೂನಿವರ್ಸಿಟಿ ಪ್ರೆಸ್‌ 2008 ಪುಟ 131-132 7 ಸಿಯಾವೊಷಿ, ಪುಟ 28 8 ಅಬ್ರಹಾಮಿಯನ್‌, ಪುಟ 139 9 ಅಬ್ರಹಾಮಿಯನ್‌, ಪುಟ 133 10 ಅಬ್ರಹಾಮಿಯನ್‌, ಪುಟ 134 11 ಅಬ್ರಹಾಮಿಯನ್‌, ಪುಟ 139-140 12 ಅಬ್ರಹಾಮಿಯನ್‌, ಪುಟ 140 13 ಅಬ್ರಹಾಮಿಯನ್‌, ಪುಟ 141-142 14 ಮಿಲಾನಿ, ಪುಟ 151 15 ಮಿಲಾನಿ, ಪುಟ 91
ಗ್ರಂಥಸೂಚಿ
ವರ್ಗ:ಮೊಹಮ್ಮದ್‌ ರೆಝಾ ಪಹ್ಲಾವಿ ವರ್ಗ:ಇರಾನ್‌ ಇತಿಹಾಸ
ಹರಿ ಪ್ರಸಾದ್‌‌ ನಾಡಿಗ್
ಹರಿ ಪ್ರಸಾದ್ ನಾಡಿಗ್ ವೃತ್ತಿಯಲ್ಲಿ ಸಾಫ್ಟ್‌‌ವೇರ್ ಡೆವೆಲಪರ್. ಇವರು ಕನ್ನಡ ವಿಕಿಪೀಡಿಯದ ನಿರ್ವಾಹಕರಲ್ಲೊಬ್ಬರು. ೨೦೦೪ರಲ್ಲಿ ಪ್ರಾರಂಭವಾದ ಕನ್ನಡ ಸಮುದಾಯ ಅಂತರಜಾಲ ತಾಣ ಸಂಪದದ ನಿರ್ಮಾತೃ.
ಬಾಹ್ಯ ಸಂಪರ್ಕಗಳು
—೦೮:೦೪, ೧೪ ಆಗಸ್ಟ್ ೨೦೧೦ (UTC)
ವರ್ಗ:ವ್ಯಕ್ತಿ ಪರಿಚಯ
ಹಾಕಿ
ಹಾಕಿ ಯು ಯಾವುದೇ ಆಟಗಳ ಕೂಟಕ್ಕೆ ಮೂಲ ಕಾರಣವೆನ್ನಬಹುದು ಇದರಲ್ಲಿ ಎರಡು ತಂಡಗಳು ವಿರುದ್ದವಾಗಿ ಒಬ್ಬರನ್ನೊಬ್ಬರು ಉಪಾಯವಾಗಿ ನಿರ್ವಹಿಸುತ್ತಾ ಒಂದು ಚೆಂಡಿನಿಂದ, ಅಥವಾ ಗಟ್ಟಿ, ಗೋಲಾಗಿರುವ, ರಬ್ಬರಿನ ಅಥವಾ ಭಾರವಾದ ಪಕ್ಎಂದು ಕರೆಯಲ್ಪಡುವ ಪ್ಲಾಸ್ಟಿಕ್ ಡಿಸ್ಕ್, ಎದುರಾಳಿಗಳ ಬಲೆ ಅಥವಾ ಗೋಲ್  ನೊಳಗೆ ಹೋಗುವಂತೆ,ಹಾಕಿ ಸ್ಟಿಕ್ ಅನ್ನು ಬಳಸಿ ಆಡಲಾಗುತ್ತದೆ.
ಮೈದಾನದ ಹಾಕಿ
ಹೆಚ್ಚಿನ ದೇಶಗಳಲ್ಲಿ, ಆಟವನ್ನು ಒಂದು ಜಾತಿಯ ಪುರುಷ ಅಥವಾ ಮಹಿಳೆಯರ ವಿಭಾಗಗಳಲ್ಲಿ ಆಡಲಾಗುತ್ತದೆ, ಅಲ್ಲದೇ ಇಬ್ಬರೂ ಇರುವಂತಹ ತಂಡಗಳಲ್ಲಿ ಕೂಡಾ ಆಡಬಹುದು.
ಅಂತರಾಷ್ಟ್ರೀಯ ಹಾಕಿ ಫೆಡೆರೇಶನ್ (FIH), 116 ಸದಸ್ಯರುಗಳಿಂದ ಕೂಡಿದ ಆಡಳಿತ ಮಂಡಳಿಯಾಗಿದೆ. 1908 ರಿಂದ ಪುರುಷರ ಫೀಲ್ಡ್ ಹಾಕಿಯನ್ನು ಪ್ರತಿ ಸಮ್ಮರ್ ಓಲಂಪಿಕ್ ಗೇಮ್ಸ್ನಲ್ಲಿ ಆಡಲಾಗುತ್ತಿದೆ (1912 & 1914 ಹೊರತುಪಡಿಸಿ), ಈ ವೇಳೆ ಮಹಿಳೆಯರ ಫೀಲ್ಡ್ ಹಾಕಿಯನ್ನು 1980 ರಿಂದ ಪ್ರತಿ ಸಮ್ಮರ್ ಓಲಂಪಿಕ್ ಗೇಮ್ಸ್ ನಲ್ಲಿ ಆಡಲಾಗುತ್ತಿದೆ.
ನವೀನ ಮಾದರಿಯ ಫೀಲ್ಡ್ ಹಾಕಿ ಸ್ಟಿಕ್‌ಗಳು J- ಆಕಾರದಲ್ಲಿರುತ್ತವೆ ಮತ್ತು  ಮರ, ಗ್ಲಾಸ್ ಫೈಬರ್ ಅಥವಾ ಕಾರ್ಬನ್ ಫೈಬರ್‌ಗಳ ಮಿಶ್ರಣದಿಂದ ತಯಾರಿಸಲಾಗಿದೆ ( ಕೆಲವು ಸಲ ಎಲ್ಲದರಿಂದ) ಮತ್ತು ಆಟವಾಡುವ ಕೊನೆಯ ಬದಿಯು ಡೊಂಕಾಗಿ ಬಾಗಿರುತ್ತದೆ, ಆಟವಾಡುವ ಬದಿಯು ಸಮಾಂತರ ಮೇಲ್ಮೈಯಿದ್ದು ಮತ್ತು ಕೊನೆಯ ಬದಿಯು ಡೊಂಕಾದ ಮೇಲ್ಮೈ ಇರುತ್ತದೆ.
ಈಗಿನ ಫೀಲ್ಡ್ ಹಾಕಿಯು 18 ಶತಮಾನದ ಮಧ್ಯದಲ್ಲಿ ಇಂಗ್ಲೆಂಡ್‌ನಲ್ಲಿ ಕಾಣಿಸಿಕೊಂಡಿದ್ದು, ಪ್ರಾಥಮಿಕವಾಗಿ ಶಾಲೆಗಳಲ್ಲಿ, ಮೊದಲ 19 ನೇ ಶತಮಾನದ ಅರ್ಧದವರಗೆ ಇದು ದೃಢವಾಗಿ ಸ್ಥಾಪನೆಯಾಗಿರಲಿಲ್ಲ ಲಂಡನ್ನ ಆಗ್ನೇಯ ಭಾಗದಲ್ಲಿ ಬ್ಲಾಕ್ ಹೀತ್ಎಂಬಲ್ಲಿ ಮೊಟ್ಟ ಮೊದಲ ಕ್ಲಬ್ ಅನ್ನು 1849 ರಲ್ಲಿ ಸ್ಥಾಪಿಸಲಾಯಿತು. ಭಾರತ ಮತ್ತು ಪಾಕಿಸ್ತಾನ ದಲ್ಲಿ ಫೀಲ್ಡ್ ಹಾಕಿಯು ರಾಷ್ಟೀಯ ಕ್ರೀಡೆ ಯಾಗಿದೆ.
ಐಸ್ ಹಾಕಿ
ಐಸ್ ಹಾಕಿ ಯನ್ನು ದೊಡ್ದದಾದ ಸಮತಟ್ಟಾದ ಐಸ್‌ನ ಮೇಲೆ, ಮೂರು ಇಂಚಿನ (76.2 mm) ವಿಸ್ತೀರ್ಣವುಳ್ಳ  ಬಿರುಸು ಅಥವಾ ಮೆದು ರಬ್ಬರ್‌ನ ಪಕ್ ಎಂದು ಕರೆಯಲ್ಪಡುವ ಡಿಸ್ಕ್ ನಿಂದ ಆಡಲಾಗುತ್ತದೆ. ಪಕ್ ಅನ್ನು ಉನ್ನತ ಶ್ರೇಣಿಯ ಆಟಗಳಲ್ಲಿ ಐ‌ಸ್‌ನ ಮೇಲೆ ಜಿಗಿತ ಮತ್ತು ಘರ್ಷಣೆಯನ್ನು ಕಡಿಮೆ ಮಾಡಲು ಗಟ್ಟಿಗೊಳಿಸಲಾಗಿರುತ್ತದೆ. ಎರಡು ಸ್ಕೇಟರ್‌ ತಂಡಗಳ ಮಧ್ಯ ಆಟದ ಸ್ಪರ್ಧೆ ಏರ್ಪಡುತ್ತದೆ. ಈ ಆಟವನ್ನು ಉತ್ತರ ಅಮೇರಿಕ ಮತ್ತು ಇನ್ನೂ ವಿಶ್ವದ ಇತರ ದೇಶಗಳಲ್ಲಿ ಬದಲಾದ ರೀತಿಯಲ್ಲಿ ಆಡಲ್ಪಡುತ್ತದೆ. ಕೆನಡಾ, ಫಿನ್ ಲ್ಯಾಂಡ್, ಲಟ್ವಿಯ, ಚೆಕ್ ರಿಪಬ್ಲಿಕ್, ಮತ್ತುಸ್ಲೋವಾಕಿಯದಲ್ಲಿ ಈ ಆಟವು ಬಹಳ ಜನಪ್ರಿಯವಾಗಿದೆ.
ಇದರ ಆಡಳಿತ ಮಂಡಳಿಯು 66 ಸದಸ್ಯರನ್ನು ಹೊಂದಿದೆ ಇಂಟರ್ ನ್ಯಾಷನಲ್ ಐಸ್ ಹಾಕಿ ಫೆಡರೆಷನ್, (IIHF ). ಪುರುಷರ ಐಸ್ ಹಾಕಿಯನ್ನು 1924 ರಿಂದ ಚಳಿಗಾಲದ ಒಲಂಪಿಕ್‌ ಮತ್ತು 1920 ಬೇಸಿಗೆ ಒಲಂಪಿಕ್‌ನಲ್ಲಿ ಆಡಲಾಗುತ್ತಿದೆ ಮಹಿಳೆಯರ ಐಸ್ ಹಾಕಿಯನ್ನು 1998ರಲ್ಲಿ ಚಳಿಗಾಲದ ಒಲಂಪಿಕ್ನಲ್ಲಿ ಸೇರಿಸಲಾಯಿತು. ಉತ್ತರ ಅಮೇರಿಕಾದ }ನ್ಯಾಷನಲ್ ಹಾಕಿ ಲೀಗ್ (NHL) ಬಲವಾದ ವೃತ್ತಿಪರ ಐಸ್ ಹಾಕಿ ಒಕ್ಕೂಟವಾಗಿದ್ದು, ಪ್ರಪಂಚದಾದ್ಯಂತ ಉನ್ನತ ಶ್ರೇಣಿಯ ಐಸ್ ಹಾಕಿ ಆಟಗಾರರನ್ನು ಹೊರತರುತ್ತಿದೆ. NHLನ ನಿಯಮಾವಳಿಗಳು ಒಲಂಪಿಕ್ ಹಾಕಿಯಲ್ಲಿ ಉಪಯೋಗಿಸುವ ನಿಯಮಗಳಿಗಿಂತ ಸ್ವಲ್ಪ ಭಿನ್ನವಾಗಿ ಇರುತ್ತದೆ: ಕೆಳಮುಖವಾಗಿ ಮುಂದುವರೆದು ಕಾಲಾವಧಿಗಳು 20ನಿಮಿಷ ಉದ್ದವಾಗಿರುತ್ತದೆ. ಇಲ್ಲಿ ಮೂರು ರೀತಿಯ ಕಾಲಾವಧಿಗಳಿರುತ್ತವೆ. ಐಸ್ ಹಾಕಿ ಸ್ಟಿಕ್ಗಳು L- ಆಕಾರದ ಮರದಿಂದ ಮಾಡಿದ ಗ್ರ್ಯಾಫೈಟ್ಅಥವಾ ಕಾಂಪೋಸಿಟ್ಸ್ನೊಂದಿಗೆ ತಳಬಾಗದಲ್ಲಿ ಬ್ಲೇಡ್ ನಿಂದಾಗಿದ್ದು ಇದರಿಂದ ಆಡುವ ಜಾಗದಲ್ಲಿ ಮಗ್ಗುಲಾಗಿ ಒರಗು ವಂತದ್ದಾಗಿರುತ್ತದೆ. ನಿಯಮದ ಪ್ರಕಾರ ಈ ವಿನ್ಯಾಸವು ಎಡ - ಅಥವಾ ಬಲ ಕೈ ಆಟಗಾರರಿಬ್ಬರಿತೂ ಅನುಕೂಲಕರವಾಗಿದೆ
ಐಸ್ ಹಾಕಿ ತರಹದ ಆಟಗಳನ್ನು ನೆದರ್ ಲ್ಯಾಂಡ್ಸ್ನಲ್ಲಿ ಈ ಮುಂಚಿತವಾಗಿ ಆಡಲ್ಪಟ್ಟಿದೆ ಎಂದು ಪ್ರದರ್ಶನಗಳು ಮತ್ತು ವರದಿಗಳು ಬಂದಿವೆ, ಮತ್ತು ಕೆನಡಾದಿಂದ 19 ನೇ ಶತಮಾನದ ಆರಂಭದಲ್ಲಿ ವರದಿಯಾಗಿದೆ, ಆದರೆ ನವೀನ ಮಾದರಿಯ ಆಟವು ಮೂಲತಃ ಮೆಕ್ ಗಿಲ್ ವಿಶ್ವವಿದ್ಯಾಲಯದ ವಿದ್ಯಾರ್ಥಿಗಳಿಂದ ಸ್ಥಾಪಿಸಲ್ಪಟ್ಟಿದೆ, 1
ಕ್ವಾಡ್
ರೋಲರ್ ಹಾಕಿ(ಕ್ವಾಡ್)ಯು ರೋಲರ್ ಕ್ರೀಡೆಗೋಸ್ಕರ ಹುಟ್ಟಿಕೊಂಡ ಹೆಸರಾಗಿದೆ ಇನ್ ಲೈನ್ ಸ್ಕೇಟ್ಸ್ ಗಳನ್ನು ಕಂಡುಹಿಡಿಯುವ ಮೊದಲೇ ಇದು ಅಸ್ಥಿತ್ವದಲ್ಲಿತ್ತು. ರೋಲರ್ ಹಾಕಿಯನ್ನು ವಿಶ್ವದಾದ್ಯಂತ 60 ದೇಶಗಳಲ್ಲಿ ಆಡಲ್ಪಡುತ್ತಿದೆ, ಮತ್ತು ವಿಶ್ವದಾದ್ಯಂತ ಅನೇಕ ಹೆಸರುಗಳನ್ನು ಹೊಂದಿದೆ. ಈ ಆಟವು ಕ್ವಾಡ್ ಹಾಕಿ, ಹೊಖೀ ಎಂ ಪಟಿನ್ಸ್, ಅಂತರಾಷ್ತ್ರೀಯ ಸ್ಟೈಲ್ ಬಾಲ್ ಹಾಕಿ, ರಿಂಕ್ ಹಾಕಿ ಮತ್ತು ಹಾರ್ಡ್ ಬಾಲ್ ಹಾಕಿ ಎಂದೂ ಸಹ ಗುರುತಿಸಲ್ಪಡುತ್ತದೆ. ರೋಲರ್ ಹಾಕಿಯು 1992 ಬಾರ್ಸಿಲೋನಾ ಸಮ್ಮರ್ ಓಲಂಪಿಕ್‌ನ ರೋಲರ್ ಆಟಗಳಲ್ಲಿ ಬಹಿರಂಗವಾಗಿ ಪ್ರದರ್ಶಿಸಲ್ಪಟ್ಟಿತು.
ಸ್ಲೆಡ್ಜ್ ಹಾಕಿ
ಸ್ಲೆಡ್ಜ್ ಹಾಕಿಯು ಒಂದು ತರಹದ ಐಸ್ ಹಾಕಿಯಾಗಿದ್ದು, ಇದು ದೇಹದ ಕೆಳಾಭಾಗದಲ್ಲಿ ತೊಂದರೆಯಿದ್ದು ದೈಹಿಕವಾಗಿ ಅಂಗವಿಕಲರಾಗಿರುವವರಿಗಾಗಿ ವಿನ್ಯಾಸಗೊಳಿಸಲಾಗಿದೆ. ಆಟಗಾರರು ಡಬಲ್-ಬ್ಲೇಡೆಡ್ ಸ್ಲೆಡ್ಜ್‌ಗಳ ಮೇಲೆ ಕುಳಿತು ಮತ್ತು ಎರಡು ದಾಂಡುಗಳನ್ನು ಉಪಯೋಗಿಸುತ್ತಾರೆ; ಪ್ರತಿಯೊಂದು ಕೋಲು ಕೊನೆಯಲ್ಲಿ ಬ್ಲೇಡ್ ಹೊಂದಿದ್ದು ಮತ್ತು ಇನ್ನೊಂದೆಡೆ ಸಣ್ಣ ಪಿಕ್ಸ್ ಹೊಂದಿರುತ್ತದೆ. ಆಟಗಾರರು ಕೋಲನ್ನು ಮುಂದೂಡಲು, ಸ್ಟಿಕ್ ಹ್ಯಾಂಡಲ್ ಮತ್ತು ಪಕ್ ಅನ್ನು ಹೊಡೆಯಲು ಮತ್ತು ತಮ್ಮ ಸ್ಲೆಡ್ಜ್ ಗಳನ್ನು ಮುಂದೂಡಲು ಉಪಯೋಗಿಸುತ್ತಾರೆ. ಇದರ ನಿಯಮಾವಳಿಗಳು IIHF ಐಸ್ ಹಾಕಿಯ ನಿಯಮಗಳಿಗೆ ಬಹಳ ಸಮಾನವಾಗಿವೆ.
ಕೆನಡಾವು ಆಟದ ಅಭಿವೃದ್ಧಿ ಮತ್ತು ಆಟಗಾರರಿಗೆ ಬೇಕಾಗುವ ಸಲಕರಣೆಗಳನ್ನು ಉತ್ತಮ ರೀತಿಯಲ್ಲಿ ತಯಾರಿಸುವಲ್ಲಿ ಅಂತರಾಷ್ಟ್ರೀಯ ಮಟ್ಟದಲ್ಲಿ  ಗುರುತಿಸಲ್ಪಡುತ್ತದೆ. ಬಹಳಷ್ಟು ಸಲಕರಣೆಗಳನ್ನು ಕ್ರೀಡೆಗಾಗಿ ತಯಾರಿಸಲು ಕೆನಡಾದಲ್ಲಿ ಮೊಟ್ಟ ಮೊದಲಿಗೆ ಅಭಿವೃದ್ಧಿಪಡಿಸಲಾಯಿತು, ಅವುಗಳಲ್ಲಿ ಸ್ಲೆಡ್ಜ್ ಹಾಕಿಗಾಗಿ ಹಾಕಿ ಸ್ಟಿಕ್ಗಳನ್ನು ಫೈಬರ್ ಗ್ಲಾಸ್‌ನಿಂದ ಪದರು ಪದರಾಗಿ ಹೊದಿಸಿ, ಅದೇ ರೀತಿಯಾಗಿ ಅಲ್ಯೂಮಿನಿಯಮ್ ಹಿಡಿಕೆಗಳನ್ನು ಕೈಯಿಂದ ಕೆತ್ತಿದ ಬ್ಲೇಡ್‌ಗಳು ಮತ್ತು ವಿಶೇಷವಾಗಿ ಅಲ್ಯೂಮಿನಿಯಮ್ ಸ್ಲೆಡ್ಜ್‌ಗಳನ್ನು ಸ್ಕೇಟ್ ಬ್ಲೇಡ್‌ಗಳ ನಿಯಂತ್ರಣಕ್ಕೆ ಸೇರಿಸಲಾಯಿತು.
ಇನ್ ಲೈನ್ ಸ್ಲೆಡ್ಜ್ ಹಾಕಿ
ಐಸ್ ಸ್ಲೆಡ್ಜ್ ಹಾಕಿಯ ಮೇಲೆ ಆಧರಿಸಿದೆ, ಇನ್ ಲೈನ್ ಸ್ಲೆಡ್ಜ್ ಹಾಕಿಯನ್ನು ಇನ್ ಲೈನ್ ಹಾಕಿಯಲ್ಲಿರುವ ನಿಯಮದಂತೆ ಆಡಲಾಗುತ್ತದೆ (ಮೂಲತವಾಗಿ ಐಸ್ ಹಾಕಿಯನ್ನು ಇನ್ ಲೈನ್ ಸ್ಕೇಟ್ಸ್‌ಗಳನ್ನು ಬಳಸುತ್ತಾ ಐಸ್ ಮೇಲೆ ಆಡಲಾಗುತ್ತದೆ)ಮತ್ತು ಯೂರೋಪಿನ ಪ್ರೀಮಿಯರ್ ಕ್ರೀಡೆಗಳ ವೀಲ್ ಚೇರ್ ಗಳ ತಯಾರಕ ಕಂಪನಿ RGKಯಿಂದ ಇನ್ ಲೈನ್ ಸ್ಲೆಡ್ಜ್ ಗಳನ್ನು ತಯಾರಿಸಲು ಮತ್ತು ವಿನ್ಯಾಸವನ್ನು ಮಾಡಲು ಇದರಿಂದ ಸಾಧ್ಯವಾಯಿತು. . ಈ ಆಟದಲ್ಲಿ ಬೇರೆ ರೀತಿಯ ಗುಂಪು ಆಟಗಳಲ್ಲಿ ಅಂದರೆ ವೀಲ್ ಚೇರ್ ಬಾಸ್ಕೆಟ್ ಬಾಲ್ ಮತ್ತು ವೀಲ್ ಚೇರ್ ರಗ್ಬಿ ಇರುವಂತೆ ಯಾರು ಈ ಇನ್ ಲೈನ್ ಸ್ಲೆಡ್ಜ್ ಆಟದಲ್ಲಿ ಸೇರಿಕೊಳ್ಳಬಹುದು ಎನ್ನುವುದರ ಬಗ್ಗೆ ಸ್ಪಷ್ಟವಾದ ಅಂಕಗಳ ಪದ್ಧತಿಯ ನಿರ್ದೇಶನ ಇರುವುದಿಲ್ಲ. ಇನ್ ಲೈನ್ ಆಟವು ಪ್ರತಿಯೊಬ್ಬರಿಗೂ, ಅವರು ಅಂಗವಿಕಲತೆಯನ್ನು ಹೊಂದಿರಲಿ ಇಲ್ಲದೆ ಇರಲಿ ಅದನ್ನು ಗಣನೆಗೆ ತೆಗೆದುಕೊಳ್ಳದೆ ಒಬ್ಬ ವ್ಯಕ್ತಿಯ ಕೇವಲ ಅರ್ಹತೆ ಮತ್ತು ಸಾಮರ್ಥ್ಯ ಆಧಾರದ ಮೇಲೆ ವಿಶ್ವದ ಚಾಂಪಿಯನ್ ಷಿಪ್ ಶ್ರೇಣಿಯನ್ನು ಪೂರ್ಣಗೊಳಿಸಲು ಅಭಿವೃದ್ಧಿಗೊಳಿಸಲ್ಪಟ್ಟಿತು. ಇದು ಇನ್ ಲೈನ್ ಸ್ಲೆಡ್ಜ್ ಹಾಕಿಯ ನಿಜವಾದ ಸತ್ಯತೆಯನ್ನು ಸೂಚಿಸುತ್ತದೆ.
ಮೊಟ್ಟ ಮೊದಲನೇ ಇನ್ ಲೈನ್ ಸ್ಲೆಡ್ಜ್ ಹಾಕಿಯನ್ನು  2009ರ ಡಿಸೆಂಬರ್ 19 ರಂದು ಹಲ್ ಸ್ಟಿಂಗ್ರೇಸ್ ಮತ್ತು ಗ್ರಿಮ್ಸ್ ಬೈ ರೆಡ್ ವಿಂಗ್ಸ್ ಗಳ ಮಧ್ಯೆ ಇಂಗ್ಲೆಂಡ್‌ನ ಬಿಸ್ಲೆಯಲ್ಲಿ ಆಡಲಾಯಿತು. ಮ್ಯಾಟ್ ಲಾಯ್ಡ್, ಪ್ಯಾರಾಲಿಂಪಿಕ್ ಅಥ್ಲೆಟ್ ಇವರು ಇನ್ ಲೈನ್ ಹಾಕಿಯನ್ನು ಕಂಡುಹಿಡಿದ ಹೆಗ್ಗಳಿಕೆಗೆ ಪಾತ್ರನಾಗಿದ್ದಾರೆ ಮತ್ತು ಗ್ರೇಟ್ ಬ್ರಿಟನ್ ಅನ್ನು ಅಂತರಾಷ್ಟ್ರೀಯ ಮಟ್ಟದಲ್ಲಿ ಈ ಆಟದ ಅಭಿವೃದ್ಧಿಯಲ್ಲಿ ತೊಡಗಿರುವ ದೇಶವೆನ್ನಲಾಗಿದೆ.
ಸ್ಟ್ರೀಟ್ ಹಾಕಿ
ಇನ್ನೊಂದು ರೀತಿಯ ಹೆಸರುವಾಸಿಯಾದ ಹಾಕಿ ಎಂದರೆ ಸ್ಟ್ರೀಟ್ ಹಾಕಿ, ಕೆಲವೊಂದು ಬಾರಿ ಇದನ್ನು ರೋಡ್ ಹಾಕಿ ಎಂದೂ ಕರೆಯಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ ಐಸ್ ಹಾಕಿಯ ಅಥವಾ ರೋಲರ್ ಹಾಕಿಯ ನಿಯಮಗಳಂತೆಯೇ ಆಡಲಾಗುತ್ತದೆ, ಇದು ಬೀದಿಯಲ್ಲಿ ಆಡಲ್ಪಡುತ್ತದೆ. ಬಹಳಷ್ಟು ಸಮಯ, ಪಕ್ ನ ಬದಲಾಗಿ ಬಾಲನ್ನು ಉಪಯೋಗಿಸಲಾಗುತ್ತದೆ, ಏಕೆಂದರೆ ಪಕ್ ಅಸ್ಫಾಲ್ಟ್ ಅಥವಾ ಸಿಮೆಂಟ್  ಮೇಲ್ಮೈ ಮತ್ತು ಐಸ್‌ನ ಮೇಲೆ ಜಾರುವುದಿಲ್ಲ ಹಾಗೂ ಬಹಳಷ್ಟು ಘರ್ಷಣೆಗೊಳಗಾಗುತ್ತದೆ ಬೀದಿ ಹಾಕಿಯು ವರ್ಷವಿಡೀ ಆಡಲಾಗುತ್ತದೆ.
ಹಾಕಿಯ ಬೇರೆ ಬೇರೆ ವಿಧಗಳು
ಇನ್ನಿತರ ಆಟಗಳು ಹಾಕಿಯಿಂದಲೇ ಕಂಡುಹಿಡಿಯಲ್ಪಟ್ಟಿವೆ ಅಥವಾ ಮೊದಲಿನವುಗಳು ಈ ಕೆಳಕಂಡವುಗಳನ್ನು ಒಳಗೊಳ್ಳುತ್ತವೆ.
ಏರ್ ಹಾಕಿ ಒಳಾಂಗಣ ಆಟವಾಗಿ ಪಕ್ ನೊಂದಿಗೆ ಏರ್-ಕುಷನ್ ಟೇಬಲ್‌ನ ಮೇಲೆ ಆಡುತ್ತಾರೆ. ಬೀಚ್ ಹಾಕಿಯು,ಬೀದಿ ಹಾಕಿಗಿಂತ ವ್ಯತ್ಯಾಸವಾಗಿರುತ್ತದೆ,ಇದು ದಕ್ಷಿಣ ಕ್ಯಾಲಿಫೋರ್ನಿಯಾದ ಸಮುದ್ರದಲ್ಲಿನ ಆಟ ಸಾಮಾನ್ಯ ದೃಶ್ಯವಾಗಿದೆ. ಬಾಲ್ ಹಾಕಿ ಜಿಮ್‌ಗಳಲ್ಲಿ  ಬಳಸುವ ಕೋಲಿನಿಂದ ಆಡಲ್ಪಡುತ್ತದೆ ಮತ್ತು ನಯವಾಗಿಸಿದ ಟೆನ್ನಿಸ್ ಬಾಲನ್ನು ಬಳಸಲಾಗುತ್ತದೆ.
ಬ್ಯಾಂಡಿಯು ಸಾಂಕೇತಿಕವಾಗಿ ಹೊರಾಂಗಣ ಆಟವಾಗಿ ಫುಟ್ ಬಾಲ್- ಸೈಜಿನ ಐಸ್ ಅರೆನಾದಿಂದ ಆಡಲ್ಪಡುತ್ತದೆ. ಬಾಕ್ಸ್ ಹಾಕಿಯು ಶಾಲೆಯ ಮೈದಾನದ ಆಟವಾಗಿ ಇಬ್ಬರು ವ್ಯಕ್ತಿಗಳಿಂದ ಆಡಲ್ಪಡುತ್ತದೆ. ಆಟದ ಉದ್ಡೇಶವೆಂದರೆ ಹಾಕಿ ಪಕ್‌ ಅನ್ನು ಬಾಕ್ಸ್‌ನ ಮಧ್ಯದಿಂದ ರಂದ್ರದ ಮುಖಾಂತರ ಬಾಕ್ಸ್‌ನ ಕೊನೆಯವರೆಗೆ ಹೋಗುವಂತೆ ಹೊಡೆಯಬೇಕಾಗುತ್ತದೆ.(ಗೋಲ್ ಎಂದು ಕರೆಯಲ್ಪಡುತ್ತದೆ) ಆಟಗಾರನು ಮಂಡಿಯೂರಿ ಮತ್ತು ಒಬ್ಬರ ಎದುರಿನಲ್ಲಿ ಇನ್ನೊಬ್ಬರು ಬಾಕ್ಸ್‌ನ ಎರಡೂ ಬದಿಯಲ್ಲಿರಬೇಕು, ಪ್ರತಿ ಪ್ರಯತ್ನದಲ್ಲು ಪಕ್ ಅನ್ನು ಅವರ ಎಡಗಡೆ ಇರುವ ರಂದ್ರದ ಕಡೆಗೆ ಹೋಗುವಂತೆ ಹೊಡೆಯಬೇಕು. ಬ್ರೂಮ್‌ಬಾಲ್ ಅನ್ನು ಐಸ್ ಹಾಕಿಯ ಮೈದಾನದಲ್ಲಿ ಆಡಲಾಗುತ್ತದೆ, ಆದರೆ ಪಕ್‌ನ ಬದಲಾಗಿ ಬಾಲ್ ನೊಂದಿಗೆ ಮತ್ತು ಐಸ್ ಹಾಕಿ ಸ್ಟಿಕ್ ನ ಜಾಗದಲ್ಲಿ "ಬ್ರೂಮ್" (ತುದಿಯಲ್ಲಿ ಚಿಕ್ಕದಾದ ಪ್ಲಾಸ್ಟಿಕ್ ಅಳವಡಿಸಿದ ಸ್ಟಿಕ್) ಬಳಸಿ ಆಡಲಾಗುತ್ತದೆ. ಸ್ಕೇಟ್ ಗಳ ಬದಲಾಗಿ ವಿಶೇಷವಾದ ಬೂಟುಗಳನ್ನು ಬಳಸಲಾಗುತ್ತದೆ ಇವು ತುಂಬಾ ಮೃದುವಾದ ರಬ್ಬರಿನ ತಳವನ್ನು ಹೊಂದಿರುತ್ತವೆ, ಮೈದಾನದಲ್ಲಿ ಓಡುತ್ತಿರುವ ವೇಳೆಯಲ್ಲಿ ಇವು ಗರಿಷ್ಠ ಹಿಡಿತ ನೀಡುತ್ತವೆ. ಫ್ಲೋರ್ ಬಾಲ್, ಹಾಕಿಯ ಒಂದು ಮಾದರಿ, ಇದನ್ನು ಜಿಮ್ನಾಷಿಯಂನಲ್ಲಿ ಅಥವಾ ಕ್ರೀಡಾಂಗಣದಲ್ಲಿ ಆಡಲಾಗುತ್ತದೆ. ಪ್ಲಾಸ್ಟಿಕ್ ಬಾಲ್‌ನ ಬದಲಾಗಿ ವಿಫಲ್ ಬಾಲ್ ನ್ನು ಬಳಸಲಾಗುತ್ತದೆ, ಮತ್ತು ಸ್ಟಿಕ್‌ಗಳನ್ನು ಅವಶ್ಯಕ ವಸ್ತುಗಳ ಸಂಯುಕ್ತದಿಂದ ಮಾಡಲಾಗಿರುತ್ತದೆ. ಸ್ಟಿಕ್‌ಗಳು ಕೇವಲ ಒಂದು ಮೀಟರ್ ಉದ್ದವಿರುತ್ತವೆ. ಫುಟ್ ಹಾಕಿ ಅಥವಾ ಸಕ್ ಹಾಕಿಯನ್ನು ಬಾಲ್ ಅಥವಾ  ಒಂದು ಜೋಡಿ ಸಾಕ್ಸ್‌ಗಳನ್ನು ಸುರುಳಿ ಸುತ್ತಿ ಅದನ್ನು ಚೆಂಡಿನಂತೆ ಬಳಸಿ  ಕೇವಲ ಪಾದಗಳಿಂದ ಆಡಲಾಗುತ್ತದೆ. ಇದು ಚಳಿಗಾಲದಲ್ಲಿ ಪ್ರಾಥಮಿಕ ಶಾಲೆಗಳಲ್ಲಿ ಜನಪ್ರಿಯವಾಗಿದೆ. ಜಿಮ್ ಹಾಕಿಯು ಐಸ್ ಹಾಕಿಯ ಒಂದು ಮಾದರಿಯಾಗಿದೆ ಇದನ್ನು ಜಿಮ್ನಾಶಿಯಂನಲ್ಲಿ ಆಡಲಾಗುತ್ತದೆ. ಇದು ಫೋಮ್‌ನ ಅಂಚಿರುವ ಸ್ಟಿಕ್‌ಗಳ ಜೊತೆಯಲ್ಲಿ ಫೋಮ್ ಬಾಲನ್ನು  ಅಥವಾ ಪ್ಲಾಸ್ಟಿಕ್ ಪಕ್‌ಅನ್ನು ಬಳಸಿ ಆಡಲಾಗುತ್ತದೆ. ಹರ್ಲಿಂಗ್ ಮತ್ತು ಕ್ಯಾಮೊಗೀಗಳು ಐರಿಷ್ ಆಟಗಳ ಕೆಲವು ತಡೆದುಕೊಳ್ಳುವ ಮತ್ತು ಗಮನಾರ್ಹವಾದ ವ್ಯತ್ಯಾಸಗಳನ್ನು ಹಾಕಿಯಿಂದ ಹೋಲಿಸಲಾಗುತ್ತದೆ. ಒಳಾಂಗಣ ಫೀಲ್ಡ್ ಹಾಕಿಯು ಫೀಲ್ಡ್ ಹಾಕಿಯ ಒಂದು ಒಳಾಂಗಣ ಮಾರ್ಪಾಡಾಗಿದೆ. ಮಿನಿ ಹಾಕಿಯು ಯುನೈಟೆಡ್ ರಾಜ್ಯಗಳಲ್ಲಿ  ಆಡುವ ಒಂದು ಮಾದರಿಯಾಗಿದೆ (ಇದು "ಮಿನಿ-ಸ್ಟಿಕ್ಸ್"  ಎಂದು ಕರೆಯಲಾಗಿದೆ) ಮನೆಗಳ ಕೆಳ ಮಹಡಿಗಳಲ್ಲಿ ಇದನ್ನು ಆಡಲಾಗುತ್ತದೆ. ಆಟಗಾರರು ತಮ್ಮ ಮಂಡಿಗಳ ಮೇಲೆ ಕೂತು ಒಂದು ಸಣ್ಣಳತೆಯುಳ್ಳ ಸಾಮಾನ್ಯವಾಗಿ 15 ಇಂಚಿನ (38 cm) ಉದ್ದವಿರುವ ಪ್ಲಾಸ್ಟಿಕ್ ಸ್ಟಿಕ್‌ಅನ್ನು   ಸಣ್ಣದಾದ ಬಾಲ್ ಅಥವಾ ಮೆದು, ಫ್ಯಾಬ್ರಿಕ್ ಸುತ್ತಿರುವ ಸಣ್ಣ ಪಕ್‌ಅನ್ನು ಸಣ್ಣಳತೆಯೊಳಗಿನ ಗೋಲ್‌ಗೆ ಹಾಕಲು ಉಪಯೋಗಿಸಲಾಗುತ್ತದೆ. ಇಂಗ್ಲೆಂಡಿನಲ್ಲಿ 'ಮಿನಿ ಹಾಕಿ'ಯು ಫೀಲ್ಡ್ ಹಾಕಿ ಅವತರಣಿಕೆಯ ಏಳನೇ-ಒಂದುಭಾಗವಾಗಿದೆ,ಯುವ ಆಟಗಾರರಿಗೋಸ್ಕರ ಸಾಮಾನ್ಯವಾದ ಪಿಚ್ ನ ಅರ್ಧದ ಸಮಾನಗುಣದ ಸ್ಥಳದಲ್ಲಿ ಆಡಲಾಗುತ್ತದೆ. ನಾಕ್ ಹಾಕಿಯು ಹಾಕಿ ಅವತರಣಿಕೆಯ ಒಂದು ಟೇಬಲ್-ಟಾಪ್‌ ನ ಭಾಗವಾಗಿದೆ ಇದರಲ್ಲಿ ಯಾವುದೇ ವಿರೋಧವಿಲ್ಲದೆ ಮತ್ತು ಗೋಲ್ ನ ಮುಂದಕ್ಕೆ ಒಂದು ಸಣ್ಣದಾದ ಪ್ರತಿಬಂಧಕವಿದ್ದು ಅಲ್ಲಿ ಆಡಲಾಗುತ್ತದೆ.
ಪವರ್ ಹಾಕಿ ಪ್ರತಿನಿತ್ಯ ಜೀವನದಲ್ಲಿ ಎಲೆಕ್ಟ್ರಿಕ್ ವೀಲ್‌ಚೇರ್ ಬಳಸುವ ಜನರಿಗಾಗೆ ಆಡಿಸಲಾಗುತ್ತದೆ ಇದು ಹಾಕಿಯ ಒಂದು ಮಾದರಿಯಾಗಿದೆ. ದೈಹಿಕ ಬಲಹೀನರಾದವರಿಗೆ ಪವರ್ ಹಾಕಿಯು ಒಂದು ಉತ್ತಮವಾದ ಅವಕಾಶಗಳ ಸ್ಪರ್ಧಾತ್ಮಕ ಕ್ರೀಡೆಯಾಗಿದೆ. ರಿಂಗೆಟ್ಟಿಯು ಐಸ್ ಹಾಕಿಗೆ ಇದನ್ನು ಕೇವಲ ಮಹಿಳಾ ಆಟಗಾರರಿಗೆ ಮಾತ್ರ ವಿನ್ಯಾಸಗೊಳಿಸಲಾಗಿದೆ; ಇಲ್ಲಿ ನೇರವಾದ ಸ್ಟಿಕ್ ಗಳನ್ನು ಮತ್ತು ಪ್ಕ್ ನ ಬದಲಿಗೆ ಒಂದು ರಬ್ಬರಿನ ರಿಂಗನ್ನು ಬಳಸಲಾಗುತ್ತದೆ. ಸೂಚನೆ:ರಿಂಗೆಟ್ಟಿ ತನ್ನಂತಾನೆ ಹಾಕಿಯಿಂದ ಅಂತರದಲ್ಲಿದೆ ಹಾಗೇ ಇದು ತನ್ನದೇ ಸ್ವಂತ ನಿಯಮಗಳನ್ನು ಹೊಂದಿದೆ ಮತ್ತು ಇದು ತುಂಬಾ ಹತ್ತಿರವಾಗಿ ಲ್ಯಾಕ್ರೋಸ್ಸೆ ಮತ್ತು ಬಾಸ್ಕೆಟ್ ಬಾಲ್‌ ಆಟಗಳಿಗೆ ಸಂಬಂಧಿಸಿದೆ. ರಿಂಕ್ ಬಾಲ್ವು ಸ್ಕಾಂಡಿನಾವಿಯನ್ ತಂಡಗಳ ಕ್ರೀಡೆಯಾಗಿದೆ, ಐಸ್ ಹಾಕಿ ಮೈದಾನದಲ್ಲಿ ಒಂದು ಬಾಲ್ ನೊಂದಿಗೆ ಆಡಲಾಗುತ್ತದೆ. ರೋಸ್ಸಲ್ ಹಾಕಿಯುನ್ನು  ಸಮುದ್ರ ತಟದ ಮೇಲೆ ರೋಸ್ಸಲ್ ಶಾಲೆಯಲ್ಲಿ ಚಳಿಗಾಲದಲ್ಲಿ ಆಡಲಾಗುತ್ತದೆ.
ಇದರ ನಿಯಮಗಳು ಫೀಲ್ಡ್ ಹಾಕಿ, ರಗ್ಬಿ ಮತ್ತು ಇಟಾನ್ ವಾಲ್ ಆಟಗಳೆ   ಕೂಡಿದೆ. ಶಿನ್ನಿಯು ಒಂದು ಅಸಂಪ್ರದಾಯಕವಾದ ಫೀಲ್ಡ್ ಹಾಕಿಯ ಅವತರಣಿಕೆಯಾಗಿದೆ. ಶಿಂಟಿಯು ಸ್ಕಾಟಿಶ್ ಆಟವಾಗಿದೆ ಈಗ ಇದನ್ನು ಹೈಲ್ಯಾಂಡ್ಸ್ನಲ್ಲಿ ಆಡಲಾಗುತ್ತದೆ. ಸ್ಕೇಟರ್ ಹಾಕಿಯು ಇನ್ ಲೈನ್ ಹಾಕಿಯ ಬದಲುರೂಪವಾಗಿದ್ದು ಬಾಲ್‌ನಿಂದ ಆಡಲಾಗುತ್ತದೆ. ಸ್ಪಾಂಜೀಯು ಐಸ್ ಹಾಕಿ ಮತ್ತು ಬ್ರೂಮ್ ಬಾಲ್‌ನ ಮಿಶ್ರವಾಗಿದೆ ಮತ್ತು ಕೆನಡಾದ, ಮೊನಿಟಾಬದಲ್ಲಿ ತುಂಬಾ ಪ್ರಸಿದ್ದವಾಗಿದೆ. ಹಾಕಿಯಲ್ಲಿ ಬಳಸಿದಂತೆ ಒಂದು ಸ್ಟಿಕ್ ಮತ್ತು ಪಕ್ ಅನ್ನು ಬಳಸಲಾಗುತ್ತದೆ (ಪಕ್ ತುಂಬಾ ಮೆದುವಾಗಿರುತ್ತದೆ ಇದನ್ನು ಸ್ಪಾಂಜಿ ಪಕ್ ಎನ್ನುತ್ತಾರೆ). ಮತ್ತು ಬ್ರೂಮ್ ಬಾಲ್ ನಲ್ಲಿ ಬಳಸುವ ಮೆದು- ತಳದ ಬೂಟುಗಳನ್ನು ಬಳಸಲಾಗುತ್ತದೆ. ನಿಯಮಗಳು ಮೂಲತಃ ಐಸ್ ಹಾಕಿಯಲ್ಲಿರುವಂತೆ ಇರುತ್ತವೆ, ಆದರೆ ಒಂದು ವ್ಯತ್ಯಾಸವೆಂದರೆ ಒಬ್ಬ ಹೆಚ್ಚುವರಿ ಆಟಗಾರನಿರುತ್ತಾನೆ ಇವನನ್ನು ರೋವರ್ ಎಂದು ಕರೆಯಲಾಗುತ್ತದೆ. ಟೇಬಲ್ ಹಾಕಿ ಯನ್ನು ಒಳಾಂಗಣದಲ್ಲಿ ಒಂದು ಟೇಬಲ್- ಟಾಪ್ ನೊಂದಿಗೆ ಆಡಲಾಗುತ್ತದೆ. ಅಂಡರ್ ವಾಟರ್ ಹಾಕಿ ಈಜು ಕೊಳದ ಕೆಳಗೆ ಈ ಆಟವನ್ನು ಆಡಲಾಗುತ್ತದೆ.
ಹೊರಗಿನ ಕೊಂಡಿಗಳು
ವರ್ಗ:ಹಾಕಿ ವರ್ಗ:ಕ್ರೀಡೆ
Hockey
ಜಿಮ್ಮಿ ಜಾರ್ಜ್
ಜಿಮ್ಮಿ ಜಾರ್ಜ್ (೮ ಮಾರ್ಚ್ ೧೯೯೫) ಸಾರ್ವಕಾಲಿಕ ಶ್ರೇಷ್ಠ ವಾಲಿಬಾಲ್ ಆಟಗಾರರಲ್ಲಿ ಒಬ್ಬರೆಂದು ಪರಿಗಣಿಸಲಾಗಿದೆ. ಅವರು ಭಾರತದ ಪುರುಷರ ರಾಷ್ಟ್ರೀಯ ವಾಲಿಬಾಲ್ ತಂಡದ ಸದಸ್ಯರಾಗಿದ್ದಾರೆ. ಅವರು ಇಟಲಿಯಲ್ಲಿ ವೃತ್ತಿಪರ ಮತ್ತು ವಾಲಿಬಾಲ್ ನಲ್ಲಿ ಆಡಿದ ಮೊದಲ ಭಾರತೀಯ ವಾಲಿಬಾಲ್ ಆಟಗಾರ. ತಾಂತ್ರಿಕ ಪರಿಪೂರ್ಣತೆಗಾಗಿ ಕಣ್ಣನ್ನು ಹೊಂದಿರುವ ಅತ್ಯುತ್ತಮ ಆಟಗಾರ, ಜಿಮ್ಮಿ ವೃತ್ತಿಪರರಾಗಲು ಭಾರತದ ಮೊದಲ ಆಟಗಾರ.
ಬಾಲ್ಯ
ಜಿಮ್ಮಿ ಜಾರ್ಜ್ ಅವರು ಮಾರ್ಚ್ ೮, ೧೯೫೫ರಲ್ಲಿ ಕೇರಳದ ಕಣ್ಣೂರು ಜಿಲ್ಲೆಯ ಪೆರವೂರ್ ಸಮೀಪದ ತೊಂಡಿಯಲ್ ರಲ್ಲಿರುವ ಪ್ರಸಿದ್ದ ಕುಡಕ್ಕಚಿರ ಕುಟುಂಬದಲ್ಲಿ ಜನಿಸಿದರು. ಅವರ ತಂದೆ ಜಾರ್ಜ್ ಜೋಸೆಫ್ ಮತ್ತು ತಾಯಿ ಮೇರಿ ಜಾರ್ಜ್.
ವೃತ್ತಿಜೀವನ
ಅವರು ತಮ್ಮ ತಂದೆಯಿಂದ ವಾಲಿಬಾಲ್ ಆಡಲು ಕಲಿತರು.ಜಿಮ್ಮಿ ಅವರ ತಂದೆ ಮಾಜಿ ವಿಶ್ವವಿದ್ಯಾಲಯದ ಮಟ್ಟದ ವಾಲಿಬಾಲ್ ಆಟಗಾರ. ಜಿಮ್ಮಿ ಮತ್ತು ಅವರ ಏಳು ಸಹೋದರರು ಒಮ್ಮೆ ತಂಡವಾಗಿ ಆಡಿದ್ದಾರೆ. ಅವರ ಹಿರಿಯ ಸಹೋದರ ಜೋಸ್ ಮತ್ತು ಅವರು ತಕ್ಷಣ ರಾಷ್ಟ್ರೀಯ ಮಟ್ಟದಲ್ಲಿ ಆಡಲು ಹೋದರು. ಜಿಮ್ಮಿ ಅತ್ಯುತ್ತಮ ಈಜುಗಾರರಾಗಿದ್ದರು. ಅವರು ವಾಲಿಬಾಲ್ ಆಟದಲ್ಲಿ ತೊಡಗಿದ್ದ ಕಾರಣದಿಂದಾಗಿ ಈಜನ್ನು ಮತ್ತಷ್ಟು ಮುಂದುವರಿಸಲು ಸಾಧ್ಯವಾಗಲಿಲ್ಲ. thumb ಅವರು ಪೆರವೂರ್ನ ಸೇಂಟ್ ಜೋಸೆಫ್ಸ್ ಹೈ ಸ್ಕೂಲ್ ಗಾಗಿ ಆಡಿದ್ದರು. ೧೯೭೦ರಲ್ಲಿ, ಜಿಮ್ಮಿ ಕ್ಯಾಲಿಕಟ್ ವಾಲಿಬಾಲ್ ತಂಡದಲ್ಲಿ ಸದಸ್ಯರಾದರು. ೧೯೭೩ರಲ್ಲಿ ಅವರು ಪಾಲಾದ ಸೇಂಟ್ ಥಾಮಸ್ ಕಾಲೇಜಿಗೆ ಸೇರಿದರು. ಜಿಮ್ಮಿ ಕೇರಳ ವಿಶ್ವವಿದ್ಯಾನಿಲಯವನ್ನು ೧೯೭೩ ರಿಂದ ೧೯೭೬ ರವರೆಗೆ ನಾಲ್ಕು ಬಾರಿ ಪ್ರತಿನಿಧಿಸಿದ್ದಾರೆ. ಕೇರಳ ತಂಡವು ಈ ನಾಲ್ಕು ವರ್ಷಗಳಲ್ಲಿ ಆಲ್ ಇಂಡಿಯಾ ಇಂಟರ್- ಯೂನಿವರ್ಸಿಟಿ ಚಾಂಪಿಯನ್ಷಿಪ್ ಅನ್ನು ಗೆದ್ದುಕೊಂಡರು. ಅವರು ೧೯೭೩ರಲ್ಲಿ ತಂಡದ ನಾಯಕರಾಗಿ, ಅವರು ಕೇರಳ ರಾಜ್ಯವನ್ನು ಒಂಬತ್ತು ಬಾರಿ ಪ್ರತಿನಿಧಿಸಿದ್ದಾರೆ. ೧೯೭೬ರಲ್ಲಿ, ಜಿಮ್ಮಿ ಅವರು ವೈದ್ಯಕೀಯ ಕಾಲೇಜನ್ನು ಕೇರಳ ಪೊಲೀಸರಿಗೆ ಸೇರ್ಪಡೆ ಮಾಡಿದರು. ಅಲ್ಲಿ ಅವರು ತಮ್ಮ ಸಾವಿನವರೆಗೂ ಪೊಲೀಸ್ ತಂಡದ ಸದಸ್ಯರಾಗಿದ್ದರು. ಅವರು ೧೯೭೯ರಲ್ಲಿ ಕೇರಳ ಪೊಲೀಸರಿಂದ ರಜೆ ತೆಗೆದುಕೊಂಡು ಅಬುಧಾಬಿ ಸ್ಪೋರ್ಟ್ಸ್ ಕ್ಲಬ್ಗಾಗಿ ಪರ್ಷಿಯನ್ ಗಲ್ಪ್ ಗೆ ತೆರಳಿದರು. ೧೯೮೨ರಲ್ಲಿ ಅವರು ಇಟಲಿಯ ಟ್ರೆವಿಸೊದಲ್ಲಿ ಕೊಲೆಟೊ ಕ್ಲಬ್ಗೆ ಸೇರಲು ಅಬುಧಾಬಿಯನ್ನು ತೊರೆದರು ಮತ್ತು ಅಲ್ಲಿ ಒಂದು ಋತುವಿಗಾಗಿ ಆಡಿದರು. ಅವರು ನಂತರ ಸಿಸ್ಟಮ್ ಇಂಪಿಯಾನಿಗೆ ಬದಲಾಯಿಸಿ ಮತ್ತು ೧೯೮೩-೧೯೮೪ರಲ್ಲಿ ಅವರಿಗೆ ಆಡಿದರು. ಭಾರತಕ್ಕೆ ಹಿಂದಿರುಗಿದ ಅವರು ಪುನಃ ಕೇರಳ ಪೊಲೀಸರೊಂದಿಗೆ ಸೇರಿಕೊಂಡರು. ಆರ್ರಿಟಲ್ ತಂಡಕ್ಕಾಗಿ ಆಡಲು ಅವರು ಮತ್ತೆ ಇಟಲಿಗೆ ಮರಳಿದರು. ಬ್ರೆಸ್ಸಿಯಾದಲ್ಲಿನ ಮಾಂಟ್ಚಿಯಾರಿಯಲ್ಲಿ ಯೂರೋಸ್ಟೈಲ್ - ಯುರೋಸ್ಲ್ಬಾ ತಂಡದೊಂದಿಗೆ ಒಪ್ಪಂದಕ್ಕೆ ಸಹಿ ಹಾಕಿದರು ಮತ್ತು ಆ ಕಾಲದ ಸಮಯದಲ್ಲಿ ಅವರು ಮರಣ ಹೊಂದಿದರು.
ಅವರು ಸೌದಿ ಅರೇಬಿಯನ್ ೧೯೮೫ರಲ್ಲಿ ಆಡಿದ ಭಾರತೀಯ ತಂಡದ ನಾಯಕರಾಗಿದ್ದರು.ಭಾರತ ತಂಡವು ೧೯೮೬ರಲ್ಲಿ ಹೈದರಾಬಾದ್ನಲ್ಲಿ ಗೋಲ್ಡ್ ಕಪ್ ಅಂತರಾಷ್ಟ್ರೀಯ ವಾಲಿಬಾಲ್ ಪಂದ್ಯಾವಳಿಯಲ್ಲಿ ವಿಜಯ ಸಾಧೀಸಿತು.
ಪ್ರಶಸ್ತಿಗಳು
ಜಿಮ್ಮಿ ಅವರು ತೆಹ್ರಾನ್ (೧೯೭೪), ಬ್ಯಾಂಕಾಕ್ (೧೯೭೮) ಮತ್ತು ಸಿಯೋಲ್ನಲ್ಲಿ (೧೯೮೬) ಏಷ್ಯನ್ ಕ್ರೀಡಾಕೂಟದಲ್ಲಿ ಭಾರತದ ರಾಷ್ಟ್ರೀಯ ವಾಲಿಬಾಲ್ ತಂಡಕ್ಕಾಗಿ ಆಡಿ ಭಾರತಕ್ಕೆ ಕಂಚಿನ ಪದಕ ಗೆದ್ದುಕೋಟ್ಟಿದ್ದಾರೆ. ೨೧ನೇ ವಯಸ್ಸಿನಲ್ಲಿ, ಅರ್ಜುನ ಪ್ರಶಸ್ತಿಯನ್ನು ಗೆದ್ದ ಅತ್ಯಂತ ಕಿರಿಯ ವಾಲಿಬಾಲ್ ಆಟಗಾರ ಜಿಮ್ಮಿ ಜಾರ್ಜ್. ಅವರಿಗೆ ೧೯೭೫ರಲ್ಲಿ ಜಿ.ವಿ.ರಾಜಾ ಪ್ರಶಸ್ತಿಯನ್ನು ನೀಡಲಾಯಿತು ಮತ್ತು ೧೯೭೬ರಲ್ಲಿ ಕೇರಳದ ಅತ್ಯುತ್ತಮ ಕ್ರೀಡಾಪಟುಕ್ಕಾಗಿ ಮನೋರಮಾ ಪ್ರಶಸ್ತಿಯನ್ನು ಗೆದ್ದುಕೊಂಡರು. ೧೯೮೨-೧೯೮೪ ಮತ್ತು ೧೯೮೫-೧೯೮೭ರ ನಡುವೆ ಇಟಲಿಯಲ್ಲಿ ವೃತ್ತಿಪರನಾಗಿ ಆಡಿದ ಅವರು, ತನ್ನ ಅವಿಭಾಜ್ಯ ವಿಶ್ವದಲ್ಲಿ ಅತ್ಯುತ್ತಮ ಆಕ್ರಮಣಕಾರರೆಂದು ಪರಿಗಣಿಸಲ್ಪಟ್ಟರು. ೨೦೦೦ರಲ್ಲಿ ಮಲಾಯಲ ಮನೋರಮಾ ಎಂಬ ಮಲಯಾಳಂ ಭಾಷೆಯ ಪತ್ರಿಕೆಯು, ೨೦ನೇ ಶತಮಾನದ ಕೇರಳದ ಅತ್ಯುತ್ತಮ ಕ್ರೀಡಾಪಟು ಎಂದು ಗೌರವಿಸಿತು.
ನಿಧನ
ಜಿಮ್ಮಿ ೩೨ನೇ ವಯಸ್ಸಿನಲ್ಲಿ, ನವೆಂಬರ್ ೩೦, ೧೯೮೭ರಂದು ಇಟಲಿಯಲ್ಲಿ ನಡೆದ ಕಾರ್ ಅಪಘಾತದಲ್ಲಿ ಮರಣ ಹೊಂದಿದರು. ಅವರ ಅಂತ್ಯಕ್ರಿಯೆ ಸಮಾರಂಭವು ಪೆರವುರಿನ ಜನರಿಗೆ ಮರೆಯಲಾಗದ ದಿನವಾಗಿತ್ತು. ಕಣ್ಣೂರು ಜಿಲ್ಲೆಯ ವಿವಿಧ ಭಾಗಗಳಿಂದ ಮತ್ತು ಕೇರಳದ ರಾಜ್ಯದಿಂದ ಸಾವಿರಾರು ಜನರು ಈ ಕಾರ್ಯಕ್ರಮಕ್ಕೆ ಹಾಜರಾಗಲು ಪೆರವುರ್ಗೆ ತಲುಪಿದರು. ಅವರ ದೇಹ ಈಗ ಸೇಂಟ್ ಜೋಸೆಫ್ಸ್ ಚರ್ಚ್, ತೊಂಡಿಯೆಲ್, ಪೆರವರೂರಿನ ಸ್ಮಶಾನದಲ್ಲಿದೆ. ಅವರ ಮರಣದ ನಂತರ, ಜಿಮ್ಮಿ ಜಾರ್ಜ್ ಫೌಂಡೇಶನ್ ಅನ್ನು ಸ್ಥಾಪಿಸಲಾಯಿತು. ಉತ್ತರ ಅಮೇರಿಕಾದ ಕೇರಳ ವಾಲಿಬಾಲ್ ಲೀಗ್ 'ಜಿಮ್ಮಿ ಜಾರ್ಜ್ ಸೂಪರ್ ಟ್ರೋಫಿ ವಾಲಿಬಾಲ್ ಪಂದ್ಯಾವಳಿ'ಯನ್ನು ಆಯೋಜಿಸುತ್ತದೆ. ಜಿಮ್ಮಿರವರ ಮರಣದ ಸಮಯದಲ್ಲಿ ಅವರ ಪತ್ನಿ ಲವ್ಲಿಯವರು ಆರು ತಿಂಗಳ ಗರ್ಭಿಣಿಯಾಗಿದ್ದರು. ಅವರ ಮಗ ಜೋಸೆಫ್ ಫೆಬ್ರವರಿ ೧೯೮೮ರಲ್ಲಿ ಜನಿಸಿದರು. ಜಿಮ್ಮಿಯವರ ತಂದೆ ಜಾರ್ಜ್ ಜೋಸೆಫ್ ೨೦೧೭ರ ಆಗಸ್ಟ್ ೧೬ರಂದು ನಿಧನರಾದರು.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮